
Jesus Is the Truth 
Jesus is the Life 


We too must be the 

Light of Charity 
Truth of Humility 
Life of Sanctity 


ancuiuy. 

U KYRWOH 

U Jisu U long ka Jingshai 
U Jisu U long ka Jlngshlsha 
U Jisu U long ka Jlnglm 

Ngi ruh ngl del ban long 

Ka Jingshai Jong ka Jingleid 
Ka Jingshisha Jong ka Jlngsngewrit 
Ka Jingfan Jong ka Jlngkhuld-Kyntang. 


U Bid Un I^khu !a phi, 
M. TERESA, M.C. 



“Lada don Id baduk 
ha u bnai, 

Ngln sa left shatef rub 
Khlem pep." 

- M. TERESA. 


KYRKHU U BLEI 


Ha ka 9 tarik u rymphang 1981, nga la ioh ia ka 
shithi na ka Mother Teresa. Ka la thoh pynkut da 
kine ki kyntien kiba shoh mynsiem : "Kaba kongsan 
kam del ka jinglah jingi'ai jong ngi ban trei bun ki 
kam ki jam ; hynrei ka jingieid kaba ngi bsut bad 
ngi pynpaw ha ki jingtrei jong ngi, la ki long tang 
ki barit bad ki bym i myntoi ruh." 

Ka Mother Teresa ha kine ki snem ka la leit 
jngoh ia ki 'Dewbah jong ka pyrthei baroh bad ka 
la poi bunsien ruh sha kine ki Lum jong ngi. Ka long 
da shisha ka Angel jong ka Jingieid bad ka Jingsuk. 
Ym dei tang ki baduk bathngan kiba donkam ia ka, 
hynrei wat ki badon ba em, kiba biang, kiba pahuh 
ruh ki sngew ba khlem ka Mother Teresa te la jjmjar 
hi khait. U Pandit Jawaharlal Nehru u la ong : "Ngeit 
ia nga Mother, Ngi baroh ngi donkam ia phi, kumba 
ki baduk ki donkam ia phi" (New Delhi, 1961). Ngi 
baroh hi ngi sngewdonkam ia ka Mother Teresa - 
namarba ka long ka shap bapaw jong ka jingieid 
jong u Blei ia ka pyrthei. Nga sngewkmen shikatdei 

eh ban tyrwa ha ki Para ri jong nga m kane ka thup 
Jingiathvihkhana bashisha kaba nga la thoh hadien 
ki jingwad bniah kiba sani. Nyngkong-nyngshap, 
nga sngew dei ban ai khublei ia kane ka Riewkhraw, 
Ka Mother Teresa, kaba la phah ia u kyrwoh ba- 
kyrpang na ka bynta jong ngi ki Khasi-Pnar, kumjuh 
ruh ia ki khun jong ka, ki Missionary sisters of 
Charity,^ kiba don ha Nongrimbah, Laitumkhrah, 
kiba la phyllicw ha nga bun kiei kiei kiba iadei bad 
ka jingim jong ka. U Blei Un nang kyrkhu kyrdoh 
ia ki ! Nga ngeit ba ka jingdon jong ki ha kane ka 
Nongbah, Shillong bad ha Nongpoh kin nang pyn- 
kynmaw ia ngi ba U Blei U dei Ka Jingieid. 

Ngam lah ruh khlem da ai khublei kyrpang ia u 
Rangbah E.K. Mawlong, uba long u Speaker ka 
Meghalaya Legislative Assembly uba la kynthoh 
sngewtynnat halor kane ka kot. Khublei shibun na 
ka bynta ka jingpynshlur bad ka jingai mynsiem 
lem jong phi. 

Dei u Phadar Joseph Cilia, S.D.B., uba la kynshoit 
ia nga ban ym pynsepei ia kane ka sap Blei ban 
thoh kot thoh sla. Lada ym don ma u, kane ka kot 
kan dang sah ha ka almari buh kot jong nga khlem 
pep. U Blei Un kyrkhu kyrdoh ia phi. Nga sngewnguh 
ruh ia u Bah A.B.M. Roy, Editor U Nongprat lynti, u 
Bah Bernard Pakma bad kiwei de ki lok ki jor kiba 
la ia noh jynsur la u synhiang ha kaba pule, kaba ai 
jingmut bad ha kaba pashat lem ha nga ia ki artikil 
bad ki kot kiba ia dei. Khublei shibun ia phi baroh. 

Ka jingsngewnguh kaba kyrpang ka leit ruh sha 
i Pa bad i Mei kiba la pynbiang ia ki jingdonkam 

jong nga baroh da ka jingieid. Khlem ka jingkit- 
tyrpeng lem bad ka jingp 5 mshlur jong ki ngan yui da 
long kumba nga long. Khublei ar'ti ar'jat la phi I 

Nga pdiang sngewbha ia kino kino ki jingai jing- 
mut na phi ki nongpule ban nang kham pynbiang 
shuh shuh ia kiei kiei kiba duna. 


K H U B L E 1 I 


Paskal Malngiang 
(U Nongthoh) 


Kharmalki, 

Shillong 793 001, 

21 tarik, u 'Nailur 1985. 

Shri E. K. Mawlong 

Speaker 

Meghalaya Legislative Assembly 
July 24, 1984. 


SHIKYNTIEN 


Nga dap da ka jingsngewtynnad kaba khraw ban 
Job ban ai kane ka lamphrang shikyntien arkyntien 
halor kane ka kot ba la thoh da u Bah Pascal 
Malngiang shaphang ka 'Mother Teresa’. U Bah Pascal 
Malngiang u dei uwei na ki samla uba pyrshang ban 
long u nongthoh mynta bad kane ka jingpynmih 
jong u, ka long kawei na ki jingpyrshang kiba ngi dei 
ban ai ka jingkhublei bad ka jingi’aroh. 

Nga kynmaw ba ki don ki Riewniam kiba la pyn- 
mih bun ki kot bad ki don na ki kiba ngi pyndonkam 
mynta ha ki skul bad college ruh. Hynrei kine ki 
nongthoh riewniam kim don shuh bad ngi mynta. 
Ngi kynmaw kum ki jong u Rev. Fr. Elias, S.D.B., 
u Rev. Fr. Costa, S D.B., u Rev. Fr. Correngia, S.D.B., 
u Mons. E. Bars, S.D.B., u Rev. Fr. Dalzovo, S.D.B,, 
u Rev. Fr. Bacchiarcllo, S.D.B., kiba la ioh thiah ha 
u Trai. 

Hadien jong kitei ki nongthoh ba nga la kdew 
haneng, ki samla kum u Bah Pascal ki la mih sha 
khmat ha kum kine ki kam ban thoh ei ei shaphang 

ki riewkhraw jong ka Balang ne kiwei pat ki jingthoh 
ki ban long ka jingmyntoi ia ki nongpule. 

Ka Mother Teresa ka dei ka briew kaba la paw- 
nam mynta ha kylleng ka Pyrthei. Ka la seng i’a kawei 
ka jingiasyllok ki Sistar kaba kyrteng ‘Ki Missionary 
jong ka jingieid', bad mynta kine ki Sistar ki shakri 
ha kylleng ki bynta jong ka pyrthei, ym tang ha ki ri 
ba dang sahdien, hynrei ha ki ri sepngi ruh. Ki don 
ha Nongbah Rome kawei ka convent jong ki ruh. 

Wat la ki paidbah kiba bun ki la tip ne sdang ban 
tip shaphang ki kam kiba khraw ba ka Mother Teresa 
ka la leh, hynrei bun pat kim pat tip lehse la ki snem 
jong ka jingialeh jong ka marwei pyrshah ia ki jingeh 
kiba bun bah. U Bah Pascal Malngiang u la leh ia ka 
kam kaba khraw ha kaba pyrshang ban thoh ia ka 
jingim jong ka Mother Teresa, ia ki kam shlur jong 
ka ban sdang marwei ban ai jingiarap la kiba pang 
kiba shitom, ki duk ki rangli bad ki khlem iing khlem 
sem ne khlem kur khlem jait jong ka nongbah 
Calcutta. 

Ki riewkhuid kum ki jong u Don Bosco, u Cardinal 
Cardijn, u Brother de Foucald bad mynta pat ka 
Mother Teresa, ki la mih ban trei ia ki kam paidbah 
bad ban shakri ia la ki para briew kiba shem jynjar. 
Ha ka pyrthei kaba mynta, ngi shem ba ki sorbah ki 
mih ha kylleng bad ki khapngiah da ki briew kiba 
tuid ban buhai shnong na ki nongkyndong. Bad dei 
ha kum kine ki jaka bad sor ba ngi iohi mynta ia ki 
jingeh kiba har rukom kiba ki briew ki iakynduh, 
naduh ka jingduk ka jingkyrduh, ka jingbsmi ioh kam 
ioh jam, ka jinghiar kyrdan ka longbriew manbriew 

bad kiwei ki jingeh kiba teng teng itriem ban peit ne 
wat ban mutdur rub. Bad dei ha kum kine ki khep 
jinglong briew ba ki bor jong ka jinglum ki kner ia 
la ki tyrsim ban khhiot ia ki mynsiem briew kham- 
tam kito kiba la duh la ka jingkyrmen ha la ka jing- 
im. Bad dei ha ki jaka kiba kum kine ba ngi donkam 
ia ki nongtrei ki ban ialam ia ki briew ban im ha ka 
lynti kaba dei. Ka Mother Teresa ryngkat bad ki 
sistar jong ka, ki la shim ia kane ka bynta ban iarap 
bad pyntngen ia kito kiba donkam ia ka jinglehisynei. 

Ka Mother Teresa ka la sdang ban phah ruh ia 
ki sistar jong ka ban trei hapdeng jong ki khun u 
Hynniew Trep jong ngi. Ngi la iohi ia ki kam leh- 
isynei jong ka ia ki bapang nianglyngkut ha Nong- 
poh. Nga khmih lynti ba kane ka kot shaphang ka 
Mother Teresa kan ai mynsiem ia ki ba bun bah ki 
briew, khamtam ia ki samla ka ri jong ngi, bad kan 
long kum ka tyllong umpohliew na kaba kin kyrsoi 
ki um ba shngiam ka jinglehisynei bad ki kam babha 
ia kito ki para briew kiba donkam ia ki. 


KHU BL E I 

( E. K. MAWLONG ) 

'*Ka India, 

Ka long ka R1 jlong nga. 
Bad Nga, 

Nga del ka nong India." 
- MOTHER TERESA. 


NA SHILIANG DURIAW 


"Khyncliat tai'ew mynshuwa," la ong ka Mother 
Teresa, "Nga la iohsngew ba don kawei ka iing ka sem 
ha nongbah Calcutta kaba khlem i'oh jingbam da ki 
sngi. Nga la rah u khaw khyndiat bad nga la leit beit- 
beit sha kata ka iing, ka iing ka babun paid. Katba 
nga dang don hangta, kata ka kmie ka la sam ia uta 
u khaw ha ki ar bynta, kumta hi ka la leit sha kawei 
pat ka iing kaba don markhap, kaba long musulman. 
Haba ka la wanphai nga la kylli ia ka ‘Balei phi la leh 
kumto ia uto u khaw uba nga la wanrah ?' Ka la peit 
shaih ia ki khmat jong nga bad ka la ong : 'Ma ki ruh 
ki thngan. Ma ki ruh ki khlem bam eiei.' Ka la tip ba 
ki ruh ki khlem bam khlem dih da bun sngi; bad 
shuwa ba kan shet kan tiew na ka b3mta ki khun la 
jong, shuwa ba kan sdang leh eiei, ka la pyrkhat 
shuwa shaphang ki paramarjan jong ka. Kane ka 
long ka jingieid kaba im. Na ka bynta jong ka hi shi- 
met ym shym don jingpher la kita ki briew ki long 
ki Musulman, ma ka pat ka Hindu, bad la ai ia uta u 

khaw da ka sistar kaba long Kristan. Ka la tip ba kito 
ki briew ki da.donkam eh la ka jingieid jong ka bad 
ba ki long ki paramarjan jong ka". 

Kane ka briew kaba aibam-aidih ia ki baduk-ki 
bakyrduh kaba lum kaba lang ia ki bapang bashitom, 
kaba tah dawai ia ki nongpang hianglyngkut, kaba ai 
jingkyrmen ia ki tymmen ki kro bad kiba ha tmier 
ka jingiap; ka briew kaba long da shisha kum ka 
Kmie ia ki million ngut ki nong India, la kha ha u 
'Nailar 27 tarik, 1910, ha kawei ka nongrit ha Yugo- 
slavia ba kyrleng ka Skopje. Hadien khyndiat sngi 
la ai baptisma bad jer kyrteng ia ka Agnes Gonxha 
Boyaxbiu. 

Ki kmie ki kpa jong ka Agnes ki la long tang ki 
nongrep, hynrei ki la sad ki la khyllong ia ka skum 
kaba iphuh-iphieng bad kaba kmen. Ka Mother 
Teresa ka ju iai pyrta kumne : 

"Ka iing ka sem jong nga ka la long ka basuk bad 
kaba kmen bha", bad ha ki snem kiba bud ka da 
kyntu jur ia la ki nongiatrei-lang da kine ki kyntien ; 

"Nga angnud da shisha ba maphi ki Nongiatrei lang 
jong nga, phin saihdur ia la ka jong ka iing ka sem 
ha ka nongrim ka ling Bakhuid ha Nasaret, ha kaba 
ka jingsuk, ka jingieid, ka jingkmen bad ka jingphuh 
samrkhie ki synshar. Phi long ki nongiatrei lang jong 
u Jisu bad ha kaba long ki nongiatrei lang jong U, 
phi ktah ia U, phi ieid ia U ha ki ba ha iing ha sem 
jong phi; namar ka jingieid ka dei ban sdang nyng- 
kong-nyngshap na la iing. Phi don ia ka kamram ban 
ieid, hynrei kane ka dei ban sdang na ki ling ki sem 
jong phi hi. Phi dei ban don por nyngkong-nyngshap 
na ka bynta ki la jong shuwa, hadien nangta sa ia 

kiwei pat. Pynlong ia ka iing ka sem jong phi ka 
pdeng jong ka jingsngewlem bad ka jingiamap 
kylliang kaba khlem kut. To ia long ki basbun bad 
ki basngews)rnei. Wat shah ia uno uno ne kano kano 
ka briew ba kin wan sha phi bad kin mih noh na ki 
iing jong phi khlem da long kiba kham bha bad kiba 
kham kmen. To ngin ia sdang, haba kumta, ha ka 
jaka kaba ngi don, bad ki briew kiba ia jan eh, 
nangta ngin sa lah ban pynphriang ia ka kylleng." 

Haduh ba kan da dap 12 snem ka rta, ka Agnes 
ka la im kum kiwei pat ki para khynnah ha kata ka 
nongkyndong Skopje. Ki kmie ki kpa jong ka ki la 
phah ia ka sha ka skul shnong sorkar, naba ym shym 
don skul niam hajan hangta. Tangba, wat la kam 
shym la iohlad ban leit sha ki skul niam, pynban kam 
shym la duh noh ia ki jinghikai shaphang ka Niam 
bad ki akor ki burom kiba ia dei bad ka khynnah 
kaba long Kristan. Ka Agnes ka la long ka khjmnah 
kaba skhem jingmut haduh katta katta, haduh ba ka 
la pyrto ieid hadien : 

"Nga kloi ban aiti noh wat ia la ka jingim, hynrei 
ym dei ia ka jingngeit jong nga.” 

Ka Agnes ka la long ruh ka Riewdkhot jong ka 
Seng Sodaliti ha ka Parish jong ka. Katba ka dang 
long ka riewdkhot bashitrhem jong kane ka seng, u 
Phadar Rangbah u la ju pyllait por khnang khnang 
ban kren ha ki shaphang ka jingkhot u Blei, ka jing- 
aiti-mon jong u Jisu ialade ban shakri ia ki baduk, 
bad kumta ter ter... Kine ki sjmiboh jingpyrkhat ki 
la rung jylliew bha sha ka dohnud bad ki jingmut 
jingpyrkhat jong kane ka khynnah bad u symbai ban 

long Mishonari u la sdang ban speh lung ha ka suki 
pa suki. 

Dei ha u Nohprah 30 tarik 1925, ba khyndiat ngut 
ki Phadar Jesuit (Kynnoh Jeswit) kiba na ka shnong 
jong ka ki la mih ban wan sha Calcutta. Uwei na ki 
u la dei ban leit sha Kurseong ha Darjeeling. Kine ki 
Mishonari ki ju thoh bun tylli ki shithi sha la ka 
jong ka parish ban batai shaphang ki kam ki jam ba 
ki dang trei ha Bengal. U Phadar Rangbah jong ka 
Skopje u ju smat ban pule ia kine ki shithi ha la ki 
jong ki briew, khamtam eh ha ki samla samhoi, 
khnang ban pynrung jylliew ha ki ia ka mynsiem ban 
ieid ia ki mishon. 

Haba ka Agnes ka la dap 12 snem ka rta, ka la 
iohlad ban iakynduh bad uwei na kine ki Mishonari 
kiba ju smat thoh shithi bha. Ka Agnes ka la sngap 
dngong ia ka jingiathuh jong u shaphang ka trei ka 
ktah jong ki ha India. Ka Agnes ka la sngewshoh 
jingmut eh da ki kyntien pynkut jong u : "Man la u 
briew ha ka jingim, u dei ban bud ia la ka jong ka 
lynti.” 

"Bud ia la ka jong ka Lynti !" kane ka kyntien 
iawai ka la ktah shibun eh ia ka. Kumta, ka la puson 
bad duwai bad ka la sngew ba u Blei u da kwah eh 
ia ka ban tyrwa ia la ka jingim na ka bsmta ka Ri 
India baiar. Ka Agnes ka la pan jingmut de na la ki 
jong ki bahalor ban long ka Mishonari ha India. 
Kumta kine ki Phadar kiba iohi ia ka kti jong u Blei 
ki la pynpaw ia la ki jong ki nia, ba ka jingim ha ki 
Ri Mishon kam long kaei kaei kaba dap tang da ki 
jingsuk ki jingkmen. Haba ka Agnes ka la pynpaw ia 
la ica mon bashynrang, ki la iarap ia ka ban rung ha 

ka jinglasyllok ki Sistar Loreto kiba don ruh ia ka 
Konben ha Calcutta. 

Haba ka la dap 18 snem ka rta, da ka jingsngew- 
kmcn kaba khraw, la pdiang i'a ka Agnes kum ka 
khynnah Nongpyrshang ha ka lingkmie ki Sistar 
Loreto ha Rathfamham, hajan Dublin (Ireland). Na 
ka bynta jong ka shimet ka la long ruh kaba pait 
mynsiem ban iehnoh ia la ka jong ka shnong bad ka 
rympei iing. H 5 rnrei ka la skhem ha la ka jong ka 
jingmut jingpyrkhat. Haba pyrkhat shaphang kite ki 
sngi ka la ong : 

"Hapdeng 12 bad 18 snem ka rta, nga khlem kwah 
ban leit long sistar. Ka iing ka sem jong nga ka la 
long kaba suk-kaba kmen bha. Hynrei haba nga la 
dap 18 snem ka rta, nga la raikut ban iehnoh ia ka 
iing ka sem jong nga ba ngan leit long sistar. Naduh 
kata haduh mynta kumne hi, la palat sawphew snem 
ngam ju artatien, wat shikhyllip-mat ruh ba nga la 
leh ia ka badci. Ka dei ka mon jong u Blei, ka long ka 
jingieid jong U.” 

Ha Rathfamham, ka Agnes ka la sah shisnem, ha 
kaba ka la khreh ia ka ktien phareng bad ka la ioh 
ruh ia ki jinghikai shaphang ki aifl bad ki ml jong 
ka Jingiasyllok ha kaba ka da mut ban aiti kyntang 
iaiade. 

Ha u 'Naiwieng 29 tank 1928, la pdiang ia ka sha 
kane ka jingiasyllok, bad hadien kata la phah ia ka 
sha India ban sah ar snem kum ka nobis, ban pynlut 
ia la ka jong ka por ha ka jingduwai, ka jingpuson 
bad ka jingpynkhreh iaiade. Hangne ka la ioh por 
ban kjit ia ki aih bad ban sngewthuh ruh shai kdar 
ia ka mynsiem jong ka jin^asyllok. 

Ka Agnes, ka la shim ia ka jingsmai ban im duk, 
ban im sotti, bad ban im kohnguh ha u snem 1931. 
Dei ha kane ka por ba ka la shim kyrteng thymmai 
ruh ialade. Ym dei shuh Agnes, hynrei Teresa - ka 
dak ka shin bapaw ba ka jingim thymmai kan sdang 
ha ka. 

Ka la teh ialade da kine ki jingsmai na ka bynta 
shisnem, bad ka la dei ban pynthymmai pat ia kane 
ka soskular man la u snem haduh u snem 1937 ha 
kaba ka la smai ban rakhe hok ia katei ka juban lak 
shi jingim. 

Mar ia dep kane ka jingsmai kaba khatduh, la 
phah ia ka sha ka High School Loreto kaba don ha 
Entally (Calcutta). Hangne ka la hikai Histori bad 
Geography palat arphew snem. Hadien ka la long ruh 
ka Headmistress ha kane ka juh hi ka skul. 

Ha Entally, ka Mother Teresa ka la pawnam bha 
kum ka nongpyniaid kaba tbit bad ka nonghikai 
kaba kynsai. Ki khynnah skul baroh ki la ieid thep 
mynsiem ia ka. Ha Entally, ka la seng ia ka jingia- 
syllok Sodality hapdeng ki khynnjih Bengali kumba 
ju don ha ka shnong jong ka. Da ka jingiarap lem 
jong u Phadar Henry ki la leit jngoh ia ki Aspata, 
bad ia ki slum - ban sam ia ka jingieid jong u Krist 
ha ki. 

Nga long kum 
u LET 

ha ktl u Biel. 

- MOTHER TERESA. 


U BLEI U KDEW LYNTI 


Ka Mother Teresa bad ka Seng Missionary of 
Charity kin lai kynmaw sngewieid borabor ia ka 
10 tarik u 'Nailur 1946, kum "Ka Sngi ka Jingpyrsad 
Mynsiem" bad kum "Ka Sngi ka Jingkut Jingmut", 
namarba dei ha kane ka sngi ba ka la i'oh la ka Jing- 
khot bakyrpang na u Blei. Ka la shemphang halade 
shimet hi ba ka jingsuk ka jingshngain ha ka konben 
ha Entally ka la long kaba pyrshah ia ka jingthrang 
jong ka ban wan sha India. 

Ma ka hi ka la ong : "Ka la long ha ka 10 tarik u 
'Nailur 1946, ha ka rel kaba la kit ia nga sha 
Darjeeling, ha ki sharing lum Himalaya, ba nga la 
iohsngcw la ka jingkhot jong u Blei. Ka Khubor ka 
la long kaba shai : Nga dei ban iehnoh ia ka konben 
bad ban iarap ia ki baduk katba nga dang don ha- 
pdcng jong ki. Ka la long ka Hukum ! Nga tip ba nga 
dei ban leh aiu, hynrei ngam tip pat da kumno ngan 
poi shata." 

Ka Mother Teresa ka la sngewthuh shai ba u Blei 
u kweih ia ka "Ban shakri ia U hapdeng kiba duk tam 


2 


17 




na ki baduk baroh"'; kiba shah iehbein, ki baduk, ki 
ba im ha ki slum bad ki briew ki bym don iing don 
sem. U Jisu u la dawot i'a ka ban bud ia U sha ka jing- 
duk kaba shisha kumba im ki million ngut ki riew- 
duk jong ka Ri. 

Ka la pynshai ia ka jingsngew jong ka kumne : 

''Ka India ka donkam ki Teknishian, ki saiantis, 
ki Ekonomis, ki doktor bad ki briew kiba phikir ia 
ka jingkoit jingkhiah khnang ba ka Ri kan kiew irat 
shaneng. Ka Ri ka donkam ki saiiidur, bad ka don- 
kam eh ia ki iincbahkhlichJang ha ka trei ka ktah. 
Hvnroi haduh katno por ki briew ki dang dci ban ap 
khnanfy ba kine ki saindur baroh kin pynpaw ia u 
soh ? Ngim tip ’ Ha ka juh ka por ki briew ki dei ban 
im, ki dei ban /ohbam iohdih, ki dei ban loh ia ki 
jinpsumar, ki jain ki nep ban phong. Ka phang iing- 
trci ion^ ka dei na ka bvnta ka India kaba 
mvnta. Kalba kane ka rukom iinglong jonor ka Ri ka 
dang sab, ka lin^troi jone ngi ruh kan dang long 
kabA mvntoi bad kaba donkam/' 

Da Va iinqrsbvnrang mvnsicm bad da kaba shaniah 
tvlli tvban ha u Plci, ka la raikut ban sympa sha ki 
thwei iingim bathvmmai. 

M^r ia poi sha la ka konben, ka la iathuh ha ki 
bahalor ia la ka jong ka jingangnud. Da ka iingiarap 
bad ka iingkiikhlieh long u Archbishop Perier jong 
ka Calcutta, ka la ioh Va ka jingbit bakyrpang na 
Rome ban ichnoh ia la ka konben bad ban sdang ia 
ka jinglrei bmhvmmai long ka. Ki Bahalor jong ka 
ha ka iingiasvHok I oreto ki la sngew ba ka jingleit 
nob jong ka Mother Teresa ka long ka jingduh kaba 
khraw, hynrei ki khlem khanglad-khang lynti la ka. 

Pynban, ka la loh la kine ki kyntien na ka bahalor 
duh jong ka Seng jong ka, baba ka la tip ia kane ka 
jingthmu bariewblei jong ka : 

"Lada kane ka long ka mon jong u Blei, ngam 
lab ban khanglad hynrei nga aibor la phi ban shu jam 
beit shaphrang ha kaei kaba phi thmu. Borabor kyn- 
inaw ba phin ym duh noh la ka jingieid bad ka jing- 
iiiew burom jong ngi ia phi. Lada shisien ka sngi, 
namar kino kino ki daw, phi pyrkhat ban wan phai 
biang, ngin pdiang sngewbha ia phi sa shisien pat 
kum ka para jong ngi." 

U Archbishop Perier u la thoh sha u Kpa Ba- 
khuid kumba teh ka Ain Balang ha u Rymphang 
2 tarik, 1948, kata ka la long kumba ar snem hadien 
ba ka Mother Teresa ka la pvnpaw ha u ia la ka jong 
ka lingangnud. U Pope Pius XII u la jubab ia kane 
ka shithi jong u Archbishop Perier ha u Yaiong 12 
tatik, U da aibor ia ka Mother Teresa ban mih noh 
na ka jingiasyllok ki sistar Loreto, khlem da wengnoh 
la ki jingsmai ba ka la khlci ban im duk, ban im 
sotti bad ban im-kohnguh shi jingim. “Khnang ba 
kan lah", la pvnshai ka shithi u Pope, "ban aiti lut 
ialade ha kaba shakri ia ki baduk bad kiba donkam, 
bad ban lum sawdong jong ka ia ki lok ki jor kiba 
mon ban la trei lang ia ka juh ka jait jingtrei." U 
Kpa bakhuid u da buh ia ka hapoh ka jingpyniaid 
jong U Archbishop ka Calcutta. 

Ka Mother Teresa ka la khot ia kane : "Ka Jing- 
khot jong u Blei halor kawei pat ka jingkhot." 

Ha u 'Nailar 9 tarik 1 948, ka Mother Teresa ka la 
mih noh na kane ka konben kaba dap da ka jingsuk 
bad ka jingshngaih suda. 

“Ban mih noh na Loreto, ka la long ka jinglen 
lalade kaba khraw tarn ha ka jingim jong nga. Ka la 
long kaba kham eh shuh shuh ban ia kaba iehnoh ia 
ka i'ing ka sem ne ka ri jong nga ban rung ha kane 
ka jingsyllok riewniam. Ka Loreto ka long ka bneng 
na ka bynta jong nga. Ha Loreto nga la loh ia ki jing- 
hikai mynsiem kiba paka; Nga la long ka riewniam 
ha kane ka seng. Nga la aiti Kyntang ialade ha u Jisu 
ha kane ka jingiasyllok. Nga la sngewtynnat bha ia 
ka kam jong nga ban hikai ia ki khynnah". 

Ka Mother Teresa ka la loit noh ia ki jain sistar 
kiba dei jong ka Loreto, ka la mon ban shu phong da 
ka sari kaba lieh kaba don da u hem uba blue. Ka la 
iehnoh ia ki juti baremdor bad ka la phong da ki 
slipar sandal, bad ka la deng ia u diengphna ha ka 
tyrpeng kadiang. Ha pla pat ka la rah pisa tang kat 
ban dap ban sdang ia ka jingtrei jong ka. "Ka la long 
kaba kham eh shuh shuh", ka la ong, "ban ia kaba 
iehnoh ia ka iing ka sem jong nga haba nga la rung 
sha konben. Hooid, haba nga la mih noh na konben 
nga khlem shu phet noh jyndat ban ioh ia ka jingim 
kaba kham laitluid." 

Ka la iehnoh ia ka jingshngain jong ka konben, 
ka jingieid-jingthoin, ki jingiarap ba tei mynsiem, 
bad ka la bret ialade da ka jingngeit kaba skhem, 
khlem kylli-khlem tohkit, khlem tip khlem bna ha ki 
ksangkti bakhlaih bor jong u Blei uba la pasiaw 
ha ka. 

U Phadar E. Le Joly, S.J. U long uwei na kito ki 
l3mgdoh kiba ka Mother Teresa ka ju plie ia ki khulpi 
ka dohnud jong ka. line u lyngdoh u long ruh u Nong- 
sharai bad u nongk}mpham mynsiem ia ki sistar 

jong ka. 'Marwei ha surok', la ong Ka Mother Teresa 
ha u E. Le Joly, 'Khlem ling khlem sem, khlem lok 
khlem jor, khlem nongiarap khlem nongsynran, khlem 
pisa khlem pilaih, khlem kam khlem jam, khlem don 
Jingkular, khlem boina, ka la shu duwai phirat mar- 
wei "Ko Blei jong nga, ha Me, bad tang ha Me, Nga 
shaniah tylli ha ka jingkhot bad ka jingpyrsad myn- 
siem jong Me. Wat shah Ya nga ba ngan shu pulom ei.” 

Ka kyrdon kaba nyngkong ba ka Mother Teresa 
ka la shim ka long ban leit pyntbit shuwa lalade ha 
ki phang kiba Yadei bad ka jingkoit jingkhiah, 
khnang ba kan lah ban Yarap Ya ki bapang bashitom 
kiba bun kynrei ha ki slum. Kumta ka la leit sha 
Patna (Bihar) sha ka Holy Family Hospital ba la 
pynYaid da ki sistar ba la khot Medical Missionary 
sisters. Ka la shong la sah bad ki 4 bnai. Nangne ka 
la Yoh Ya ki jinghikai ha ki phang babun, kiba lah ban 
Yarap bad kyrshan Ya ka jingtrei jong ka. 

Ha ka sngi Peitngor Kristmas' 1948, ka Mother 
Teresa ka la leit phai biang sha Calcutta ban sdang 
Ya ka jingtrei na ka bynta ki baduk tarn na ki baduk 
baroh, da kane ka jingraikut ba "Lada uno uno ne 
kano kano ka briew ki sngew ba u Blei u kwah Ya u 
ne Ya ka ban pynkylla Ya ka jinglong ka imlang-sab- 
lang, kata ka dei ka kam tang hapdeng u Blei bad uta 
u briew shimet. Baroh ki don Ya ka deiti ban shakri 
Ya u Blei ha ki lynti kiba U Blei u khot Ya ki. Nga hi 
shimet nga sngew ba U khot Ya nga ban Yarap Ya ka 
longbriew bashimet, ban ieid Ya u briew uwei pa 
uwei, ym ban pynbunkam Yalade da kaba shahteh- 
shahkhum ha ki Ying skul." 

Haba ka Mother Teresa ka la sdang Ya kane ka 
kzun, ka la don tang san tyngka ha pla. 

Mar shu la luh kjat ha Calcutta ka la sdang ban 
leit jngoh ia ki slum ha Teljala bad Motijhil, bad 
shen ka la pile ia ka skul ha Motijhil ha ka 21 tarik, 
u Nohprah 1948, na ka bynta ki khynnah baduk bym 
don lad. 

"Katba nga dang laid najan ki slum ka Motijhil, 
kawei na ki slum kiba shyrkhei duh, ha kaba ngi don 
katto katnc ngut ki katholik," la iathuh u Phadar 
Henry, 'Nga la i'ohsngew la ka sur kaba kynnoh-sa- 
kynnoh la ki dak alphabet Bengali banyngkong. Nga 
la jngoh luh shapoh bad nga la iohi aiu ? Ka Mother 
Teresa ka ba dang hikai ia ki khyndiat ngut ki kh 5 m- 
nah rit. Ym don shuki, ym don miej, ym don black- 
board, ym don shok Da u dieng ka la pruid la ki dak 
ha madan. Hadien kata pat ka la leit jngoh i'a ki ling 
ki sem, ki baduk bashitom, ki tymmen ki kro bad ki 
khunlung ki khynnah kiba don ha kata ka slum.' 

Ha ka por miet ka la leit sah ha St. Joseph’s Home 
jong ki Sisters of the poor kiba trci na ka bynta ki 
tymmen ki kro, bad ki bym don iing don sem shuh. 

Ym slem hadien ka la leit shong wai noh ha ling 
jong uwci u ophisar Katholik uba kyrteng u Michael 
Gomes khnang ban pjmsuk ia ka leit ka wan jong ka. 

Ar bnai ka Mother Teresa ka la trei marwei bad 
suki suki haba ka la iohmad ia ki jingeh ka jingsngew 
marwei, ka jingiar ka trei ka ktah, ka jinglong ba 
jngut ka imlang-sahlang ka la sngew dumbuit hi 
thlim. Haba pyrkhat shaphang kito ki sngi ka ju ong: 

"Nga ju don ka jingsngew ba katno ka long kaba 
khia ka jingduk jong ki. Katba nga dang wad iing, 
nga ju iaid khlem tip shano ngan poi, haduh ba ki kti 
bad ki kjat jong nga ki sdang ban Iwaid da ka jing- 

thait-jingjrem. Nga la shu pyrkhat ha lade katno ki 
dohnud bad ki met jong kite kiba wad ling, wad 
jingbam, ne wad jingkoit jingkhiah ki pang da ka 
jingsngewsih. Ka jingkynmaw la ka Loreto ka ju long 
bunsien ka jingpynshoi ia ka mynsiem jong nga. 
Nga la bthat noh ialade na kane ka jingdukha myn* 
siem da ka jingduwai kaba mih naduh ki krem ba- 
jylliew ka mynsiem jong nga : "Ko Blei jong nga, 
Nga la jied mon sngewbha namar nga ieid ia Me. 
Nga thrang ban laineh skhem ha kane ka jingraikut 
jong nga bad ban leh tang ia ka mon jong Me. Aibor 
ia nga mynta ha kane ka khyllipmat". 

Khyndiat sngi hadien, ha u bnai Lber 1949, ka 
Mother Teresa da ka jingsngcwkmen ka bym lah ong 
shuh ka la pdiang sngewbha ia kawei ka khynnah 
skul jong ka, ka Subhasini Das sha ka kynhun jong 
ka. Kane ka la long ka dak banyngkong ba u Blei u 
da, u peil ieid bad u kyrkhu kyrdoh ia kane ka jing- 
trei jong ka. 

“Kan long ka jingim kaba eh; Hato phi long kaba 
la khreh ?” la kylli ka Mother. 

“Nga tip ba ka long ka jingim kaba eh; Nga long 
kaba la khreh !” La jubab shlur kane ka theilud. 

Da ka jingsngewhun mynsiem bad ka jingsngew- 
nguh ia u Blei, ka Mother Teresa ka la duwai : 

“Ko Jisu baieid. Me long da shisha u babha. Me la 
phah ia ki ! Me hi kein, to bat ia la ka kular — Ko 
Jisu baieid, khublci shibun na ka bynta ka jingbha 
jong Me." 

Ka Subhasini Das ka la shim kyrteng thymmai da 
ka kyrteng baptisma jong ka Mother. Mynta la khot 
ia Ka Ka Sister Agnes. 

Suki jai ka kynhun jong ki ka la sdang ban pait- 
pnat-paitshang. Haba kren shaphang ki samla kiba 
kloi ban aiti lut ialade na ka bynta ki baduk, ka 
Mother Teresa da ka jingkmen bad da ka jingkyrmen 
kaba skhcm ka la ong : 

“Ki khynnah samla, ki kwah ka jingim ban duwai, 
ka jingim duk, ka jingim sngewrit, ha kaba bud dien 
ia u Jisu ! Hato kane kam long kaba phylla ? Ba ka 
wan jia ha ka por ba kiwei pat ki ujor ba don ka 
jingduna ha kaba bud la ka jingkhot u Blei bad ki 
ong ba ki samla ka mynta kim long kiba la khreh ban 
im sngewrit, ban im duk, bad ban kohnguh. Nga hi 
ngam shem ciei kiba kum kita. Kyntu ia ki ban leh 
ia kaei kaei kaba kham eh na ka bynta u Jisu, kin 
jam shaphrang da ka jingshlur." 

*'U Tagore u la thoh: 
‘Hangta kl kjat Jong Me 
ki Jahthait, 

Ha ka jaka ba Im 
Kl baduk tarn, 

Ki bapob tam 
bad kl ba la jab !' 

Del hangta ba phin shem 
ia ka Mother Teresa." 

—INDIRA GANDHI 

3 . 


KA DAW KA JINGIEID 


"Ha kaba jied ia ka jingtrei jong ngi”, la ong ka 
Mother Teresa "Ngim don ia kano kano ka saindur 
ne ka jingmut ba la ruid dak lypa. Ngi la sdang ia ka 
jingtrei jong ngi katkum ka jingdonkam kaba mih. 
U Blei U la pyni ha ngi ia kaei kaba ngi dei ban leh." 

Haba kylli ia ka shaphang ka jingtrei jong ka, 
bunsien ruh khlem da pyrkhat ka ju mlien ban ong : 

"Nga la sngew thikna nangta bad nga dang iai 
sngew thikna ruh ba u dei u Blei, jnn dei manga kaba 
leh ia kane ka kam. Ngam shym la don ka jingshep- 
tieng naduh kaba sdang. Nga la tip skhem ba lada 
ka dei ka jingtrei jong nga kan lap lang bad nga. 
Nga la tip ba ka dei ka jingtrei jong U bad ba ka dei 
ka kam jong U, kumta kan iai im bad iai sei shibun 
ki soh." 

Kumta da kaba shaniah ha u Blei ka la lah ban 
leh bun ki kam kiba ka pyrthei da ka spah ka phew 
jong ka, da ki stad pyrkhat jong ka kam lah ban ia 
kob. Kine harum ki long ki kam kiba ka la sdang 
bad ka la leh : 

KI SKUL 

Naduh ki por ba ka Mother Teresa ka dang don 
tang marwei hi, ka la sdang ia i skul rit ha ka slum 
ha Motijhil na ka bynta ki khun jong ki nongsar 
surok, ki nongtrei rel, ki khun baduk, bym don lad 
don lynti. Haba sdang, la don tang san ngut ki khyn- 
nah skul bad hadien khyndiat por ka la nangiar bad 
nanaroi shuh shuh. 

"Nra hikai ia ki”, ka la ong, "la ki dak alphabet 
bad rah kumno ban sait bad ban sad la u shniuh. 
Nga ai Ta ki shi dak ka sabon kum ka prais na ka 
bynta kito kiba wan tista, kiba shahshkor bad kiba 
pyrshang ban leh khuid. Nangta ki ioh dud ruh ha ka 
por shiteng sngi." 

Haba pyrkhat shaphang kito ki sngi da ka jing- 
phuhsamrkhie ka ju pyrto ieid : 

"la kito kiba jakhlia, nga ju sait pynkhuid ia ki 
ha ki top kiba don hangta. Nga ju hikai niam hadien 
ba nga la hikai ia ki shaphang ka jingkhuid - ka jing- 
suba. Nga ju pyndonkam ia ka madan kum ka black- 
board. Hadien ka suh ka thaih ngi ju leit jngoh ia ki 
bapang kiba shitom." 

Da kane ka rukom ka la pyrshang ban kyntiew 
ia ki baduk, ban pynsngew ba ki long kiba kordor 
bad kiba don ia ka main longbriew ha khmat ka 
pyrthei. 

Ha u snem 1967, 17 tarik u 'Naiwieng, ka la pile 
i'a kawei ka skul miet ha ka ktien Bengali na ka 
bynta kito baroh ki bym don lad, ki ba hap leit wad 
jakpoh ha ka por mynsngi. la kane ka skul la khot 
ka Protima Sen School. Ha u snem 1968 pat ka la plie 
sa kawei ka skul miet ha ka ktien Phareng ha ka 
nongbah Calcutta hi da ka juh ka jingthmu. 

KA NIRxMAL HRIDAY 

Ha kawei ka sngi, hajan ka Nilratan Sarkar 
Hospital, ka Mother Teresa ka la iohi i’a uwei u briew 
uba thiah harud surok. Ka la lyngngoh ban tip ba ka 
aspata kam shym la pain ia u hangta. Ka la leit sha 
ki dukaii die dawai bamarjan, bad kat ba kan da wan 
phai, uta u briew u lah da dkut mynsiem. Ka Mother 
Teresa khlem da buhrieh ia la ka jong ka jingsngew 
ka la ong : "KI sumar ia ki ksew bad ki miaw palat 
ban ia ki parabriew." Nangta ka la leit sha u Komi- 
shoner ki pulit ban ujor pyrsheih ia kane ka jingleh- 
sat ia ki mynsiem briew. Dei kane ka jingshlur jong 
ka kaba la plie suki suki ia ki irmat jong ka sorkar 
ban phikir bad ban bniah ia ka jingim briew. 

Kum kine ki jingjia kim shym long kiba jia shi- 
sien lano. H 3 Tirei, jan man ka sngi ki baduk ki shu 
iap namar bym don ba pyrwa. 

Ha kawei ka sngi ha u snem 1952, katba ka Mother 
Teresa ka dang iaid lyngba ki surok ka nongbah 
kumba ka ju leh, ka la lyngngoh hi ngaifi ban lap ia 
kawei ka briew kaba thiah hapoh ka jaka theh 
jakhlia harud surok, kaba la shah shrut shiteng ha ki 
khnai bad ba la sop da ki dkhiew shirynieng. 

La i thik kum kawei ka met iap. Ka Mother ka la 
lohsngew i’a ka jingud iamrem jong kata ka briew : 
“Wow ! Balei kumne ia nga", ka la jaw ummat duh 
mynsiem "da u khun jong nga un wan bret bein ia 
nga shane." 

Ka Mother ka la shim bad rah ia ka sha ka aspata, 
hynrei ym shym don ba pain jaka ia kane ka rangli. 
Da ka jingiaiban jong ka, khatduh-khatwai ki la 
pdiang. Tangba ym slem ba kata ka longkmie ka la 
khlad noh. 

Ka Mother ka la mih noh na kata ka aspata da 
ka jingsngewkhia mynsiem bad ka la leit beit sha ka 
ophis jong ka Munisipal ban kyrpad ia ki ban ai ia 
ka wat tang shi kamra ruh ban sumar ia kito kiba 
wat ka aspata ruh ka khhium ban shim. Ki bapli ki 
bym don tnum ban rieh kin leit shano ? 

Khatduh khatwai ki la ai ha ka ia kawei ka krung 
jong ka Darmashalah (ka jaka shongthait jong ki 
pilkrim hindu) kaba don marsyndah bad ka Tempel 
jong ka blei Kali. Ka Mother ka la ai kyrteng ia kata 
ka ling "NIRMAL HRIDAY" kaba mut "ka Dohnud 
batlem." 

"Nga la sngew kmen haduh katta katta ban ioh 
ia kane ka jaka namar ki daw kiba bun, khamtam eh 
bcu) tip ba ka long ka pdeng jong ka nguh ka dem 
bad ka mane blei jong ki Hindu." 

Shen kane ka iing ka la dap smzim da ki baduk* 
batoi kiba don ha tmier ka jingiap. Hangne ha 
Nirmal Hriday don 60 jynthiah na ka bynta ki shyn- 
rang bad 60 jynthiah na ka bynta ki kynthei. Naduh 
kata haduh mynta da ki hajar ki la rung hangta bad 
bun ruh kiba la iap noh hangta da ka burom ka hor- 
mot, bad ka kyrdan longbriew kaba paka. 

KI JINGEH 

Katba ki kam babha jong ka ki nangiaid sha* 
phrang, ka Mother ka la la tyngkhuh ruh bad bun ki 
jingeh. Nyngkong nyngshap na ki sadhu jong ka 
Temple kiba ia don baroh lang kiunba 400 ngut eiei. 
Ki la ong ba ka Mother Teresa ka la wan ban pyn- 
kylla niam ia ki Hindu baroh, ka da shlan ban sdang 
ia kata ka kam na ka jaka pdeng jong ka jingngeit 
jong ki. 

Ki sadhu ki la leh katlah katiai ban ioh weng noh 
ia ka nangta da ka bor ne wat da kaba pyniap noh 
ruh ia ka bad ia ka jingtrei jong ka lada donkam. 
Haba ka la iohsngew ba ym dei tang ma ka hynrei 
ki bapang bashitom ruh ki don ha ka jingsyier ka 
jingma kaba khraw, ka la leit iakynduh ia u Sadhu 
rangbah bad ka la ong : 

"Lada phi kwah, phi lah ban pyniap noh ia nga 
hangne mynta mynta, h 5 mrei wat lehsniew eiei ia 
kine baroh kiba don ha tmier ka jingiap.” 

"Ha kawei ka step," ka la iathuh da kaba phuh- 
samrkhie, "Katba ngi dang pynsum pynsait ia ki 
nongpang uwei u sadhu na tempel u la rung. U la dem 
lyngngon hakhmat jong nga, u la ktah ia ki kjat jong 
nga da ki kti jong u bad u la pyndei ha la ka jong ka 
khlieh. Nangta u la ieng bad u la ong 'La laiphew 
snem mynta ba nga la shakri ia ka blei Kali ha kane 
ka tempel jong ka. Mynta, kane ka ’Lei Kmie ka ieng 
hakhmat jong nga ha ka dur briew. Ka long ka bok 
jong nga mynta ka sngi ban ioh nguh ioh dem ia kane 
ka kmie kaba don hakhmat jong nga.' 

"Naduh kata ka sngi," ka la nang bteng, "ngi la 
ia long paralok. Bad ka jingialong lok jong ngi ka la 

nang skhem shuh shuh haba uwei na ki sadhu u la 
ioh i‘a ka jingpang T.B.; Ym don aspata ki ban pdiang 
la u. Ngi pat ngi la leh kat kaba ngi lah ei ban pyn- 
koit Ya u." 

''Ki lok jong u ki la ju wan jngoh la u. Dangsdang 
u nongpang u la ju kren bein blei namar ka jing- 
sngew dukha mynsiem jong u. Hynrei kane ka khlem 
pynlong la ngi ban jngai na u. Suki suki U la sdang 
ban kylla, haduh ba u la kloi ban pan jingkyrkhu na 
ngi shuwa ba un dkut mynsiem ha ka jingjaijai/' 

"Ki lok jong u ki khlem peiphang eiei shaphang 
kaci kaba la jia. Hynrei naduh kata ka khyllipmat ki 
la kham Ya jan bad kham sngewieid Ya ngi, ki da kloi 
ban Yarap lem ha ki jingdonkam jong ngi." 

Ka jingeh kaba ar ka la mih na ka Hang jong ka 
Miniisipal kaba la pyrshah Ya Ka, ba ka la seng Ya ka 
Ting jong ka ha ka jaka ba la kyntang jong ki Hindu, 
fb rrci kane ka la shu Yaid lyngba kum ka Iyer kaba 
shu wan - shu leit. 

Khyndiat ngut ki nongpynkhih pyrthei ki la pvr- 
sh^ng ban pynkhihwin pyrshah Ya ka. Hynrei shu 
pulom ei. Uwei na ki nongialam haba u la wan jngoh 
da la ki jong ki khmat Ya ka Nirmal Hriday u la ong : 
"Nga kular ba ngan weng noh Ya kane ka briew (Ka 
Mother Teresa) nangne, bad khlem pep ngan sa bat 
la Ja ka jong ka kular. Hynrei, shahshkor bha Ya nga ! 
Ngan ym leh eiei ban weng noh Ya ka nangne lymda 
phi wan Yalam Ya ki kmie bad ki hynmen ki para 
kynthei jong phi ban leh Ya ka kam kaba kine ki sistar 
jong ka ki leh. Ha Tempel phi don la ka blei kaba la 
shu thaw da u maw, hynrei hangne phi lohi Ya ka blei 

kaba im." Da kane la kut ka lania shaphang ka jing- 
don ka Mother Teresa ha Nirmal Hriday, 

Ka Mother Teresa ka khlem don i'a kano kano ka 
jingsheptieng ne ka jingartatien, hynrei ka la iohi ha 
kine kiei kiei Ya ka kti bakhlaih bor jong u Blei. 

“Nga, ngam long eiei. Ma U, u long kiei kiei baroh. 
Nga ngam leh eiei dalade hi. Ma U u leh lut." 

KA PREM DAN 

Ha u sncm 1975 pat, ka la plie sa kawei ka ling- 
thvmmai kaba ka la ai kyrteng Prem Dan. Kane ka 
dei Va jing na ka bynta kito ki briew kiba dang i don 
lad ban koit ban khiah biang. Hangne ka sumar la 
ki nongpang tat haduh ba kin da lah biang ban laid 
ban icng bad ban Icit trei leit ktah. Kumba ka ong : 

"Ta kito ki ba lah ban trei ban ktah ngi pyrshang 
ban shorn jinglrei na ka bynta jong ki. Kiwei pat ngi 
pvrshang ban phah biang sha ki ling jong ki khnang 
ba I'.m lah ban pynicit ia ki sngi ba khatdnh jong ki 
ha l a jingsuk bad ka jingkmen.” 

Ka Prem Dan ka long ruh kum ka kynja ling na 
ka bvnta kilo baroh kibym don tnum ban shong rich 
tngcn. 

KI SOH JONG KA JINGTREI SHITOM 

"Ngi puson man la ka sngi shaphang ka jingiap. 
Ka long kaba sngewhun ban iohi ba kine ki briew ki 
Yap da ka burom, ki phalang da ka jingkmen namar- 
ba ki tip ba kin leit phai biang sha Uta Uba pynlong 
pynman Ya ki bad uba da ieid eh Ya ki. Kito kiba don 
bunspah bunphew, kiba don ki mar ki mata bad ki 

lak ki putit, ki bunkam ha kaba pyrkhat shaphang 
jong ki. Ki pyrkhat ba kaei kaba kongsan tarn ka long 
ka spah pyrthei. Kata ka pynlong la ki ban sngew eh 
ban ieh noh ia kiei kiei baroh. Katno ka khamsuk la 
ki baduk kiba laitluid, namarba ka jinglaitluid jong 
ki ka nang ailad ia ki ban ieh noh ia kane ka pyrthei 
da kaba suk." 

Ka jingiap suk jong ki baduk-batoi, ki bashah ieh 
bein-ieh khoh, ka long kawei na ka daw ka jingkmen 
bakhlain duh jong ka, kumba ka ong : 

"Ka jingiap kam long eiei, ka dei tang ka lynti 
kaba suk tarn bad kaba stet tarn ban leit phai sha u 
Blei. Lada ngi lah tang ban shu ngeit, lada ngi lah 
tang ban shu pynsngewthuh ia ki briew ba ngi wan 
na u Blei bad ngi dei ban leit phai biang sha U ! Man 
la uwei pa uwei u briew u tip ba ngi khlem thaw 
ialade. Don Mano re, Uwei pat, Uba la ai jingim ia 
ngi. Ban leit phai sha U, ka long ban leit phai sha la 
iing.” 

Ka long kaba sngew myllung bad kaba sngewktah 
shibun ban iohi ha ki khmat ba la jan lip rong ia ka 
jingkmen bad ka jingphuhsamrkhie. 

"Ha ki 21 snem,” ka la ong, "nga la tam palat 
28 hajar ngut ki briew na ki surok ka Calcutta. Bun 
napdeng jong ki ki la iap, ka jingiap kaba ithiang. 
Kum uto uba ngi la tam na surok shuwa ba un iap 
u ba ia ong : ‘Nga la im kum u mrad, hynrei ngan sa 
iap kum u angel uba ioh ia ka jingieid bad ka jing- 
sumar na ki sistar.' 

"Nga la tam ruh sa kawei pat ka briew kaba dei 
ka long kmie ka bym shym la ioh bam ioh dih; hadien 
ba nga la p3msum pynsleh ia ka, nga la buh hakhmat 

jong ka shipliang ka ja. Ka la shu shong bad peit-sa- 
peit ia kata ka pliang ja. Nangta nga la kren ia ka ha 
ka ktien Bengali bad nga la khroh la kjor ia ka ban 
bam. Hadien shiphang ka la ong ha nga : 'Ngam lah 
ngeit ba kane ka dei ka ja. La slem ba ngam ju iohi 
ja.' Ka la bam ia kata ka ja bad khyndiat por hadien 
ka la khlad noh." 

Bunsien ka Mother Teresa bad ki nongtrei jong 
ka ki la iohbor na ka mynsiem sngewnguh kumba la 
pyni haneng. Kaba kham ktah shuh shuh, ka la jia 
shisien ia uwei u nongkhrong uba ka Mother ka la 
tarn na 'liew kharai. Haba pynsum pynsait ia u, ka la 
shcm ba la boi ksain lut ka met ka phad jong u. Ka 
doh jong u ka la sdang ban hap bad ban sma pyut. 
Ha ka jingtipbriew kaba shipor, Uta u nongkhrong u 
la kylli : 

“Balci phi la leh haduh katne katne na ka bynta 
jong nga ?” 

"Namarba nga ieid " ka Mother Teresa ka la 

jubab. 

Uta u briew da kaba phuhsamrkhie u la khapbrip 
ia la ki khmat bad u la iohthiah suk ha ki kti jong u 
Blei. 

KI KHUNSWET 

"Ngam sngew ia hap jingmut," Ka Mother ka la 
ong, "bad ki briew kiba ong ba la bun than ki khun- 
lung ha Ri India. U Blei u pyndap ia ki syntiew bad ia 
ki sim, bad ia kiei kiei baroh kiba u la thaw. Bad kito 
ki khunlung rit ki long baroh ka jingim jong U. 
Ngim lah ban ong ba ki don bun ngut than." 

Ha Calcutta hi man ka sngi ngi lah ban shem ia 
ki khunswet, ki khunlung ba shu shah bret ha ki nala 
bad ki jaka theh niut, ne wat ha khmat ki iingmane 
nih. 

Da ka jingsngew pangnud ka Mother ka la plie la 
ka SHISHU BHAWAN, ka iing na ka bynta ki khun- 
lung khynnah. “Ki nongpynkha Khunlung,” Ka ju 
ong, "ki wanrah la ki sha ngi naba ki kmie ki tait- 
khun ia ki. Ki aspata ruh ki phah ia ki sha ngi. Ki 
kali Munisipal ruh ki wan kit ia ki khunlung babun. 
Don ki por ba ki kmie jong Jci ki shu wan bret ia ki 
khunlung bapli ha ka shyngkup iing jong ngi myn- 
step. Ngi pat ngi lum ngi lang ia kine ki khunlung 
baroh. La wanrah ia ki da kino kino ki lad ne namar 
kino kino ki daw; haduh mynta ngim pat ju kyntait 
ban pdiang wat ia iwei ruh i khunlung.” Teng teng 
ki kmie ki kpa ki da wanrah khnang ia ki khunlung 
namarba ki long kiba anna. Hynrei bun na ki khyn- 
nah ha Shishu Bhawan ki long tang ki khun pongka, 
ki khun kliar, ki khun ba ki samla ki ioh shabar ka 
jingk5mtiew kurim, ki bym kwah ban pynpaw pyr- 
thei ia la ka lanot ha ka sngewbha. 

Ka Mother Teresa ka niewkor-niew burom shibun 
eh ia ka jingim briew, ka jingim kaba sdang naduh 
ka kpoh jong ka kmie haduh ka khyllipmat bakhat- 
duh jong ka jinglong tymmen. 

“U Krist u la ong ba ngi long kham kordor ha- 
khmat u Kpa bneng ban ia u phlang, ki sim bad ki 
syntiew ha lyngkha. Namarkata, la da u sumar sukher 
ia kine kiei kiei, katno shuh un sumar ieid ia ka 
jingim kaba u la buh ha ngi. Um lah ban thok ia ngi, 
namarba ka jingim ka long ka jingaisngewbha ba- 

kordor tarn jong u Blei ia ngi, kiba U la thaw ha ka 
dur ka dar jong U, kiba long ki jong U. Ngim donhok 
ban pynjulor ia ka." 

Haba kren shaphang ka jingpynduh khun, da ka 
jingi’am rem ka la ong : 

"Ngam kubur ia ka jingpynduh khun la ka long 
kaba dei aifi ne kaba be ain. Nga ngeit skhem ba u 
briew iin ym lah ban rah ia la ka jong ka kti ha kaba 
pyndkut la ka jingim. Baroh ka jingim ka long ka 
jingim jong u Blei ha ngi. Bad wat i khunlung i bym 
pat kha i don la ka jingim jong u Blei ha i. Ngim don 
hok da Icilei ban pynduh noh i'a ka jingim da kino 
kino ki lad, u briew, ka briew ne i khunlung- Ym 
don jingiapher ! Nga shu sngew halade ba ka jing- 
i*am jong ki khunlung-bvm-shym-la-kha ka poi sha ki 
shkor jong ngi, ki khunlung kiba shah pyniap noh 
shuwa ba kin i'ohi ia ka pyrthei - Ka jinglynhiar - ka 
jingiam briew kaba poi hakhmat ka khet u Blei." 

Da kane ka mynsiem ban niewkor ia ka jingim 
briew, naduh ki khunlung barit, ka la seng ia ka 
Shishu Bhawan ha Calcutta - Ka line ha kaba vn 
sumar ia ki’ khunlung ki khynnah kiba shah bret 
beih bad kiba anna. 

Katba kine ki khynnah ki nangsan nangplung ha 
ka jingieid kmie jong ki sistar, la ai ruh ha ki ia ki 
lad ban nang ha ka thoh ka tar, ka pule ka puthe, da 
ka jingiarap lem jong ki sistar hi ne da kaba phah ia 
ki sha kiwei pat ki skul. Kito kiba kham koit kham 
khiah bunsien ki shah ting khun noh da kito ki bym 
don khun don kti ha India ne ha ki ri sepngi. Don na 
ki ynda ki la kham heh ki leit sha ki skul trei ban 
nang ia ki jait kam bapher. Don ruh bun na ki khyn- 

nah kynthei kiba ioh ia ka jingkyrshan na ka sorkar 
ba kin lah ban pyndep la ka jingpule jong ki ha ki 
skul bah. 

Ki Nongi'atrei lang jong Ka, ha kane ka kam kim 
long tang ki rangbah kiba la don ia la ka kamai 
kajih. Hynrei, wat ki khynnah skul ruh na kylleng ka 
pyrthei ki noh kylluid la i bhah barit na ka bynta ki 
khynnah barit bashah ieh bein jong ka Ri India. 

Ki khvnnah skul na Bilat ki phah sha ka Mother 
Teresa ia ka pisa ba ki la tyngkai bad kynshew 
khnang ba ki hajar ngut ki khynnah baduk ka India 
kin ioh bam ruti la kumno kumno shi nuid shi sngi. 
Ki Khvnnah Skul ka Denmark ki leh kunai khnang 
ba ki khynnah baduk ka India kin ioh la kumno 
kumno shi klat ka dud shi sngi; Ki khynnah skul ka 
ri Germani pat ki leh pynshitom ialadc khnang ba ki 
khvnnah baduk jong ka India kin ioh la kumno kum- 
no uwei u dawai khlain kapsul shisien shisngi. Ki 
khvnnah skul na kiwei ki ri ruh ki leh kumjuh da ka 
mvnsiem ieid parabriew ha ki rukom barit ki bym da 
paw pyrthei. 

‘Ngim donkam ban leh ia kiei kiei kiba khraw,' 
Ka la ong, "ban pyni ia ka jingieid jong ngi ia u Blei 
bad ia la u paramarjan. Dei ka jingieid kaba ngi buh 
ha ki jingleh jingkam jong ngi, kaba p^nlong ia ki 
jingtyrwa jong ngi kiei kiei kiba iphuh iphieng ha- 
khmat u Blei.” 

KI NONGPANG fllANGLYNGKUT 

"Nga tip,” la ong ka Mother Teresa, "ba haba nga 
ktah ia ki dkhot met ba sma iwtung jong u nongpang 
hianglyngkut, nga ktah ia ka met jong u Krist ha ka 

juh ka rukom kaba nga leit pdiang la U ha ka lu-* 
kharist. Kane ka jingskhem jingmut jong nga ban 
ktah ia u Krist ha ka dur jong u nongpang fiiang- 
lyngkut ka ai bor ha nga la ka ba nga tharai ngan ym 
lah ban i'oh nangno neingno." 

Shaphang ka jingsdang trei kam jong ka na ka 
bynta ki nongpang nianglyngkut, ka Mother Teresa 
hi ka la iathuh kumne : 

"Ha u snem 1957, ngi la sdang da san ngut ki 
nongpang-nianglyngkut, kiba la wan sha ka iing jong 
ngi namarba ki la shah bret bein na ki jingtrei jong 
ki. Ki khlem don jaka rich; ki la dei ban shu leit 
khrong. Ym slem hadien, la wan uwei u doktor ban 
i'arap i'a ngi, u Dr. Sen, uba dang don lang bad ngi 
haduh mynta. U la hikai ruh la ki sistar jong ngi ha 
ka kam ban suniar ia kine ki nongpang, namarba u 
dei u Specialist ha kane ka phang. Hapdeng ki nong- 
pang-nianglyngkut don bun ngut ki briew kiba nang 
kiba stad, kiba don kiba em bad ki balah ki baiai. 
Hynrei na ka daw jong kane ka jingpang, ki la shah 
beh noh na ka imlang-sahlang, na la iing-na la sem, 
da la ki jong ki kur ki kha, bad bun sien ruh da la ki 
jong ki khun ki kti ki bym kwah ban iohi shuh ia ki. 
Don napdeng jong ki kiba wan shaduh Bengal na ki 
thain bashathie jong ka Ri India, bad ki nongpang na 
Bengal pat ki nang tur shuh shuh shatei ban jngai na 
la ki jong ki briew bad na ki jaka ba ki briew ki ithuh 
ia ki. Ngi don hapdeng ki nongpang-nianglyngkut 
hangne ha Calcutta, ki briew kiba bit kiba biang ha 
ka imlang-sahlang. Hynrei na ka daw jong kane ka 
jingpang, ki im mynta ha ki slum, khlem don ba 
ithuh, ba ieid ne ba sumar sukher ia ki. Ainguh la u 

Blei ba ki sistar jong ngi ki don hangtei ban ieid bad 
ban i'a long lok bad ki.” 

la ki bapang nianglyngkut ki sistar ki ai ka jing* 
iarap bad ka jingieid kaba kyrpang. Ki briew bun- 
sien ki phet i'ap phet im na kine ki nongpang namar- 
ba ki tieng ioh ia bit. Namar da shisha don ka jait 
jingpang nianglyngkut kaba ia bit bad kaba ma. 

Haba poi ha ka khep ba ki kmie ki kpa kiba pang 
nianglyngkut ki don ia ki khunrit, don kiba la ai 
jingmut kumne ia ka Mother Teresa : 

"Hato kan ym long kaba bha ban pyniakhlad noh 
ia ki khun na ki kmie ki kpa jong ki ?" 

"Kumno ka lah ban long ia u ba don jingim,” ka 
la jubab, "uba la duh lut ia kiei kiei baroh da ka jing- 
pang ba un duh sa ia ka jingieid jong ki khun ki kti 
jong u ? Kumno kein yn pyniakhlad noh ia ki khun ki 
bym tip ia ka bneng ka khyndew na ki kmie ki kpa 
ba ki ieid, kiba namar kane ka lanot ha ka jingshisha, 
ki dei ban kham jan bad kham ia ieid." 

Kaba kham kongsan ka long ban sumar-sukher 
bha ia ki ba kin ym ia bit, da kaba bud ia ka jinghi- 
kai jong u Dr. Hemeruchx uba na ri Belgium, uba la 
pyrshang katlah katiai ban ai ia ka jingsumar kaba 
kyllum ia kito baroh kiba pang khlem da phah ia ki 
sha kino kino ki jaka kyrpang, hynrei da kaba phah 
sumar hi na iing. U da kyrshan eh ia kane ka j ingong 
jong ka Mother Teresa. Tangba ynda ka jingshitom 
ka la jur than te dei ban sumar kyrpang ia ki ha ki 
jaka ba ia mang kyrpang. 

Suki jai ka Mother Teresa ka la seng ia kawei ka 
k3mja nongrit na ka bynta ki Nongpang niangl}mgkut 
ba la ai kyrteng. “Ka SHANTI NAGAR" - ka 'Nong- 

bah ka Jingsuk' harudnong ka Calcutta. Kane ka lah 
ban kynthup kumba 500 ling eiei. ta kane ka khyndew 
la ai sngewbha da ka sorkar India, bad la tei !a ka 
da ka pisa kaba ka Mother Teresa ka la ioh da kaba 
die noh i'a ka kali kaba u Pope Paul VI u la ai sngew* 
bha ia ka hadien ba u la pyndonkam ha ka lukha- 
ristik Kongress kaba )a long ha Bombay ha u snem 
1964. 

Ha kane ka shnong, ki Nongpang nianglyngkut 
kim shu shong jaituh, hynrei ki suh ki thaih, ki trei 
mistri, ki thaw maw it, ki trei ha ki kor shon kot, ki 
rep kba bad kumta ter ter. Da kaba ki leh la kine ki 
kam ka jingsngewkhraw ha ka kyrdan longbriew 
ruh ka nang kiew. Kim sngew shuh i'alade kum ki 
nongkhrong, hynrei kum kiwei pat ki briew kiba loh 
ia ka bam da la ka jong ka umsyep. 

Nalor kine ki kam ba ki trei ha ri India, ha ri 
Sepngi ruh ka Mother Teresa ka la plie la ki iing na 
ka bynta kito kiba dih kyiad kiba dih kynja ba la 
khot Rehabilitation of Alcoholics and Drug Addicts! 

Ha kawci ka sngi ka Mother Teresa ka la ong : 

"Ki nongtrei Komunist ha Calcutta, khamtam kito 
kiba don ha ka dong Entally ki la kwah ban tip bniah 
ia ka daw ba ki sistar ki lah ban pyni'adei bad pynieid 
briew. Balei ki baduk ki shahshkor ia ki sistar hynrei 
kim khein snep ia ki komimist kiba kular ia ka jing- 
suk jingsain ha pyrthei. Ym don daw eiei. Ki sistar ki 
ialap bad ki da leh ruh ia kaba ki ialap da ka jingieid.” 

Ha kaba ia kren bad u Malcolm Muggeridge uba 
na Bilat shaphang ka jinglong bakyrpang jong ka 
jingtrei jong ka, ka la ong : 

“Uwei u rangbah Hindu u la ong ba ma ki bad 
ma ngi ngi trei ia ka juh ka kam na ka bynta ka im- 
lang-sahlang : Bad ka jingiapher hapdeng jong ngi 
ka long, ba ma ki, ki trei na ka bynta kaei re kaei, 
katba ma ngi pat ngi trei na ka bynta jongno re 
jongno. Dei hangne kein ba wanning ka jingburom, 
ka jingieid, bad ka jingaiti lut iaiade. Mangi ngi aiti 
lut bad ngi trei na ka bynta u Blei, U Krist, bad dei 
na kata ka daw ba ngi pyrshang ban leh bha katlah 
katiai; namarba ka dei ka jingiakynduh bad u Krist 
ha ka jingtrei jong U. Ka dei ka juh ka jingiakynduh: 
ha ka por Mas bad ha ka Sakramen ha duwan ngi 
ioh ia u Jisu ha ka dur u kpu, hynrei ha ki slum ha 
ki met bator, ha ki khunlung ki khynnah ngi lohi 
bad ngi ktah ia u hi." 

la ka lyntl, phi del ban bud, 

Ka jlngpang, phi del ban klet, 

Ka khuri, phi del ban dlh, 

Ka jingsngewbha, phi del ban len, 
la ka thong, phi del ban Im sngi. 

- DAG HAMMARSKJOLD. 



KA 'MAT KYLLIANG 


“Nga tip lada ka jingtrei ka long ka jong nga, kan 
sa Yap lang bad nga. Hynrei, namar ba ka dei ka jing- 
trei jong U, kan im bad kan seisoh shibun shah", ka 
la ong. 

Da shisha u Blci, uba la jicd bad uba la mon la ka 
ba kan phawer pyrthei ia ka jingieid jong u ia ki 
baduk, U la phah bun ngut ki nongtrei kynthei bad 
shynrang ban lasynrop sbun bad ka ha kane ka kam. 


KI SISTAR MISSIONARY OF CHARITY 

'Twei hadien iwei," ka Mother ka la i'athuh, "na- 
duh u snem 1949, nga da iohi ba ki kh3ninah kynthei 
samla ki sdang ban la poi. Ki la long ki khynnah skul 
jong nga. Ki la kwah ban aiti lut lalade ha u Blei, 

bad ki la kyrkieh ruh ban leh ia kata. Ki la law noh 
i'a la ki sari baremdor da ka mon sngewbha ban 
phong da ki jain kiba khamtat dor. Ki la wan da 
kaba tip shai ba kane ka long kaei kaei kaba eh. Ki 
thei lud kiba dei na ka jait ka khong kaba don 
burom ki wan ban tyrwa ialade ha kaba shakri ia 
kine ki briew kiba shah banbein. Nga kren shaphang 
ka jingpynkhihwin pyrthei. Ka jingkhihwin kaba 
khraw duh bad kaba ch duh kaba long ka jingpyn- 
khihwin da ka jingieid." 

Nyngkong eh, la poi ka Subhasini Das ha ka 19 
tarik, u Lber 1949 ban iasyllok lang bad ka Mother 
Teresa ha ka jingtrei Jong ka. Ka la pynkylla kyrteng 
ialade hadien kum ka Agnes. Suki jai ka rympei iing 
Jong ki ka la nangphuh nangphieng bad ka jingtrei 
na ka bynta kiba duk ki batoi ka la nang iar haduh 
ba ka iing wai jong u Michael Gomes ha 14 Greek 
lane ka la khapngiah. Ha kata ka por ki la ia don 
lang kumba 26 ngut ki sistar. 

Ha u snem 1953, U 'nai Rymphang, ki la leit shong 
ha ka iing ihymmai ha 54 A, lower Circular Road 
kaba long haduh mynta-mynne ka iing kmie jong ka 
jingiasyllok ki Missionaries of Charity. Ha une u juh 
hi u snem 26 ngut ki samla ki la shim ia ka jingsmai 
banyngkong bad ka Mother ka la shim ia ka jingsmai 
bakhatduh kum ki riewdkhot jong kane ka seng 
thymmai. 

Da ka jingshitrhem mynsiem ki la dem ngon ban 
duwai ia u Blei da ki kyntien u Phransis Asisi Ba- 
khuid : 

Ko Trai, 

To pynlong i’a nga u Atiar jong ka Jingsuk jong Me, 

Haei ba don jingia-isih, 

Ngan rah jingieid; 

Haei ba don ka jingbym ia sngewthuh jingmut, 

Ngan rah ka jingiamap kylliang jong Me; 

Haei ba don ka jingiamut sniew, 

Ngan rah i’a ka jingiasngewthuh jingmut; 

Haei ba don ka jingbakla, 

Ngan rah ia ka jingshisha; 

Haei ba don ka jingartatien, 

Ngan rah ka jingngeit; 

Haei ba don ka jingsngewduh mynsiem, 

Ngan rah ka jingkyrmen; 

Haei ba don syrngiew, 

Ngan rah jiugshai; 

Haei ba don ka jingsngewsih, 

Ngan rah jingkmcn. 


Ko Trai, 

To pynlong ia nga ba ngan im-sngi 
Ha kaba pyntngcn, 

ban ia kaba wad jingtngen; 

Ban iai sngewlem, 

ban ia kaba kwah sngewlem; 

Ban ieid, 

ban ia kaba khwan jingieid. 

Namarba dei haba ngi klet ialade hangta ngin shem; 
Dei haba ngi map, ba ngin ioh jingmap; 

Dei haba ngi aiti mon ia la ka jingim ba ngin ioh 
ia ka jingim junom. Amen. 

Hooid ko Trai, nga kwah ban long kaba kloi, kaba 
kohnguh ban shah ialam ha ki kti jong Me. 

U Phadar Le Joly haba thoh shaphang ka jingim 
jong kine ki khun ka Mother Teresa u la iathuh 
kumne : 

‘Ha ka lyiur 1968, ha Darjeeling, ka la don ka 
jingkyrkhu bad ka jingplie i'a ka lingthymmai na ka 
bynta ki khunswet, ki badkoh, bad ki khynnah ki ba 
anna. U Bishop u la kyrkhu la ka ling; bad u Lat ka 
West Bengal u la iaroh shibun ia ka jingtrei jong ki 
Sistar. Ka Superior kaba la pyndep Ya kane ka ling, 
ka la pyrkhat, lehse ! kan sa ioh shongthait khyndiat 
por; Hynrei em - Ka Mother Teresa kaba dang shu 
wan phai na ri America bad na ki ri lurop ka la wan- 
rah Khubor bakyrpang ruh na ka bynta jong ka : 

"Sistar, nga kwah ba phin leit sha Aphrika ban 
sdang Ya ka ling thymmai hangta." 

"Lano Mother ?” ka la kylli. 

"Tang mar Ya Yoh Ya ka passport. Ngi don bun kiei 
kiei ban leh ha Aphrika", ka la jubab. 

Sa Ya kawei pat ka sistar ka Mother ka la ong : 

"Sistar, phi dei ban leit sha South India”. 

"Lano Mother ?” 

"La shibit janmiet, da ka rel kaba nyngkong ka 
ban leit shatai." 

"Ngam shim por ban lum ban lang Ya ki tiar ki 
tar”, la ong kata ka sistar, “namarba ngim don eiei. 
Ngi long kiba la khreh hadien shiphew minit." 

Kumta la pynkdang la ki da ka jingkohnguh bad 
ka jingduk kaba shisha ha ka jingim kaba shimet 
jong ki, khnang ba kin lah ban sngewthuh Ya ka duk, 
ka thngan, ka sliang jong ki briew kiba kin Ya trei. 

Namar da shisha, lymda ngi lohmad hi dalade la ka 
jingthngan ngin ym lah ban sngewthuh Ya ka jingmut 
long ka jingthngan; Lymda ngi Yam ngin ym sngew- 
thiih ka mut am ban Yam. Haba ngim don pisa wat 
shi naia ruh ha pla, dei tang hangta ba ngin sngew* 
thuh ka mut aiu ban long uba duk bad kumta ter 
ler da shisha nga ngeit skhem hi halade ba u 
nonghikai uba tbit tarn ha ka jingim bashimet jong 
man la uwci pa uwei u briew dei shisha ka jingia- 
kynduh (Experience) jong u ha ki khep jingim 
bapher. 

Ki Sistar ka Mother Teresa ki riam duk : 

— Kawei ka ivmpien kaba lieh naduh ryndang 
h<iduh khongdong. 

— Ka sari kaba Jieh ba don da u hem uba jngum, 
kaba tap la ka khlieh bad la ka jympien jong ki. 

— U diengphna ha ka tyrpeng kadiang. 

— Ka sandal ha ki kjat. 

Ki lah ban don tang lai tylli ki jympien; kawei ban 
phong, kawci ban sait bad kawei pat ban thad; 2 tylli 
ki sari da ki jam ba khamtat dor, kawei ban phong 
bad kawei pat ban sait. 

Ka ling jong ki ka dei ban pynpaw shabar la ka 
jingduk, wat ha ka rukom pynriam ling ruh. 

Ka laid ka Yeng jong ki ka dei ban long kaba tat. 
Katba lah ei ki dei ban laid da ka kjat. 

Ka jingbam jong ki ka long kaba duk, hynrei 
kaba biang, kaba lah ban pyndap bor Ya ki ban 
pyndep hok ia la ki kamram. ‘'Ka jingleh-pynshitom 

jong ki sistar ialade", la ong ka Mother, "ka long 
ba kin bam ia kaei kaei kaba la buh hakhmat jong 
ki. Kim dei ban leh sting ia ka bam ka dih, namarba 
ka bam ka donkam ban pynlong ia ki ki nongtrei 
ki babha. Ka jingleh-pynshitom jong ki ialade ka 
long ba kim dei ban jied, hynrei ban bam ia ka 
bhah ba la mang na ka bynta jong ki bad ban koh- 
nguh." 

Ki sister ki ia thiah lang ha kawei ka kamra 
(dormitory), khlem don kamra kyrpang na ka bynta 
jongno jongno, namarba ki baduk-batoi bapli ki im 
kumta. 

Wat la ki im duk-imtoi, hynrei ki da tyngkai bha 
ia ka jingkhiiid-jingsuba. 

Ka daw jong ka jingduk jong ki ka dei namar 
ka jingieid. Ka Mother Teresa hi ka la thoh kumne: 

"Ki briew jong ngi ki duk namarba ym lah kyrda, 
hynrei ka jingduk jong ngi ka long ka jingjied jong 
ngi hi. Ngi kwah ban long kiba duk kum u Krist, 
uba long uba riewspah hynrei u jied ban shah kha, 
ban im bad ban trei hapdeng ki baduk.” 

Ha ka rul jong ki phin shem ia kane : "Ngi bad 
ki baduk jong ngi ngin shaniah tylli ha ka jing- 
sumar-icid jong u Blei. Ngim sngewlehrain ban leit 
khrong na kawei ka tyngkong sha kawei pat kum 
ki briew jong u Krist, uba dalade hi u la im ha ka 
jingai-isynei jong kiwei bad uba la shakri ia ki ba- 
pang bad ki baduk." 

Da ka mon sngewbha, kine ki sistar haba la 
biang pura ki shim halade ia kine ki jingsmai : 

Ban im-kohnguh, ban im-duk, ban im-sotti bad 
ban shakri ia ki baduk tarn na ki baduk baroh. 

Haba kren shaphang ka jingthmu bakongsan duh 
jong ka Seng, Ka Mother Teresa ka la ong : "Ka 
jingthmu bakongsan duh jong ka seng ka long ban 
pynjah ia ka jingthynrang jong u Jisu ha dieng* 
phna namar ka jingieid jong u ia ki mynsiem, da 
kaba trei na ka bynta ka jingpynim bad ka jing- 
pynman hok ki baduk baroh kiba im ha ki slum.” 

Ka Mother Teresa ka ju ban khia ia kine ki lai- 
tylli kiei kici ha kaba pynkhreh ia ki sistar jong ka : 

— Ka jingaiti lut lalade ha u Blei, 

— Ka jingshaniah kaba mih na ka jingieid, 

— Ka jmgkmen bad ka jingphuhsamrkhie bashi- 

lynter ha kaba shakri ia ki baduk. 

"Wat shah ba kaci kaei kan pyndap la phi da ka 
jingpangnud nc ka jingsngewsih, ba kan lah ban 
P3mklet noh ia ka jmgkmen jong u Krist." 

Ki sistar ki pyrshang katlah katiai ban theh lut 
ialadc da ka mynsiem ka jingieid ym ba ki sngew- 
synei, namarba ka jingsngewsynei ka mih na ka 
jingsngewkhraw-sngewheh shimet, katba ka jing- 
ieid ka kyrsoi na ka jingniew briew. 

"Ngim dei ban shah iano iano ban leit noh na 
ngi khlem da kham sngewsuk ne sngewkhlaiil. Ngi 
dei ban long kum ka jingphalang jong ka jingbha 
jong u Blei ha ki baduk. Ngi dei ban don ia ka jing- 
phuh samrkhie ha ki r3rmmiang shyntur jong ngi. 
Ka jingphuh samrkhie na ka bynta man la i khun^ 


47 



lung khynnah iba ngi iarap. Ka jingphuh samrkhie 
ja kito ki briew baroh kiba pang, ki bashah iehbein 
kiba wan sha ngi ban i‘oh ia ka jingpyntngen bad ka 
dawai. Kan ym myntoi eiei ban ai tang ki jingai- 
sngewbha pyrthei, ngi dei ban tyrwa ia ka dohnud 
jong ngi ia ki briew baroh/' 

Ka la ong ruh : "Baroh ngi dei ban iohi ia u 
Krist ha ki baduk. Katba ka jingtrei bad ki briew 
kiba ngi trci ki nang long khamblad, katta ruh ka 
jingngeit, ka jingieid bad ka jingaiti jong ngi ialade 
ha u Trai lyngba ka jingduk ka dei ban long kaba 
nang kham khraw bad kaba nang kham khlaih." 

Da shisha, "Ym dei kaei kciba ngi leh, hynrei ka 
jingieid kaba ngi tynsat lang ha ki jingleh jong ngi 
ka long kaba kham kongsan." 

Da kanc ka mynsiem kaba dap da ka jingieid, ki 
sistar ki la saphriang kylleng ka pyrthei. Sha ki 
'dewbah Asia, Aphrika, lurop, Amerika bad Austra- 
lia ruh kumjuh. Namarba ym dei tang ha India ba 
don ki baduk khai, kiba shah kyntait bcin, kiba 
sngewmarwci, ki khunswet ki khun rangli, ki nong- 
pang hianglyngkut bad ki briew kiba im ha ki slum 
kiba shyrkhei. 

"Ha Bilat," ka la ong, "ki shitom na ka daw ka 
jingsngew kynjah marwei. Kim donkam bam kim 
donkam dih, hynrei ki donkam ia ka jingieid kaba 
longbriew. Ma ki, ki long u Krist uba thngan na ka 
bynta jong ngi." 

Ha London, ka la iakynduh ia bun ngut ki tym- 
men kiba shu iathiah ha ki baranda jong ki hotel 
bad ki iingheh; ka sur kaba kynoi thiah ia ki ka 
long ka um kaba tuid na ki borshi jong ki resturan 

bad ki hotel kiba heh. Hanid ka wah Thames kum- 
juh, ka la lyngngoh ban shem ba da ki spah ngut ki 
shu thiah ha ka khriat ki da kup tang da ki kot 
khubor ba la rim ban lait na ka jingdait thah jong 
ka miet. 

Ha Rome (Italy) ruh ki sistar ki la leit ban sah 
bad ban i'arap i'a ki babun kiba im ha ki slum kiba 
kynrei bad kiba shyrkhei. Ha ka jingshisha ki 
baduk ha Rome kum ha kiwei pat ki bynta jong ka 
lurop, ki kham duk shuh shuh ban la kiba duk kiba 
don ha Calcutta nc ha kano kano ka bynta jong ka 
Ri India. Kiba duk ha India ki dang don i'a ka jing- 
ngeil, katba ki baduk ha Rome kim don jingngeit. 
Dei kane kaba la kham pyndukha mynsiem shuh 
shuh i'a ki. 

"Ha Austrialia pat," Kumba iathuh ka Sistar 
Agnes, "Ngi trei hapdeng ki riewlum-trai kiba dang 
biej bha, bad hapdeng ki samla kiba buaid kyiad 
bad buaid kynja". Ka la plie la kawei ka iing na ka 
bynta kita ki samla ha Melbourne ha u snem 1972. 

Ha ka Amerika bashathie, ki bun bha ki jingtrei. 
Ha sngap ia ka Sistar Dorothy, kaba la ju don teng 
ha Venezuela ba ka Yathuh: "Ngi long kum ki dikon 
hangtai. Bunsien ngi hap pynbaptis Ya ki briew; 
Bun na ki briew hangtai kim pat ju Yohi Ya u L 3 mg- 
doh ne Ya ki sistar, namarba duna phadar bad duna 
sistar eh ha katei ka ri. Ki briew kim tip eiei sha- 
phang u Jisu. Ngi dei ban hikai Ya ki. Ngi rah komu- 
nion sha ki bapang. Ki baduk ki im ha ki 'felelas'. 
Ngi im ngi shong ngi sah hapdeng jong ki." 

Ki sistar jong ka Mother Teresa ki la leit ruh 
sha Aphrika, bad ki la aiti Yalade da ka jingkylluid 

mynsiem ha kaba aibam aidih, ai jain-ai nep ia ki 
briew kiba ia iap-thngan ha ki bynta bapher jong 
ka Aphrika, khamtam ha Ethiopia. 

Ka Mother Teresa dang m 3 mshem snem ka la 
leit sha China, ban peit lada ka China ka donkam 
ne em ia ka. Ka jingthinu ka long ba lyngba jong 
ki khun jong ka - ki missionary sisters of Charity ka 
Balang kan ioh rung biang sha China. Sniew bok ba 
kane ka jingleit jong ka kam shym long kaba seisoh. 

HA MEGHALAYA 

Ha Meghalaya ruh ka syrwet jong ka Mother 
Teresa kan ym jah ym dam shuh. Ha u Lber 3 tarik 
1974, da lade hi ka la wan ban ialam ia ki sistar 
jong ka ban shakri la ki baduk na ki baduk tarn. Ki 
la sah ha ka iing jong ka Miss Lewis Nongrimbah, 
Laitumkhrah, Shillong. Nangne ki sistar ki la poi ai 
dawai bad poi jngoh ia baroh kiba duk ha ka nong- 
bah. Haduh mynta ki leit ai dawai ha kine ki jaka: 
Nongrimbah (ka iing shong jong ki), Nongthymmai, 
Upper Shillong (3 mer), Mawprem, Pomlakrai, Smit, 
Umpling, Mawlaingut, Mawkasiang. 

Nalor ka dawai dashin, ki don ruh ka skul 
barit ha Mawprem na ka bynta ki khynnah iew ha 
ka ktien hindi. Ki la don mynta kumba 75 ngut ki 
khynnah. Ki la kren bynniaw ba ka jaka ka rit than 
bad ba ka khapngiah. Nalor ba ki ai jinghikai ei ia 
kat kitei ki khynnah, ki kyrshan bad buh skul ruh 
ia 20 ngut ki khynnah ha ki skul bapher hapoh sor. 
Ha Nongrimbah hi ruh ki ri 6 ngut ki khynnah 
khunswet kiba la wanphet wir sha ki. 

Ha Nongpoh pat ki sistar ki sumar la ki ba lob* 
pang nianglyngkut, ki briew kiba don ha tmier ka 
jingiap, ki briew kiba anna bad kumta ter ter ... ki 
la shimti ia kane ka kam ha u snem 1975. 

Ka jingim jong kine ki sistar ka la shoh jingmut 
shibun eh ia ki Khasi, naba hadien khyndiat snem 
ba ki la rung hapoh kane ka ri ki la ioh ruh ia ki 
khynnah Khasi sha ka jingiasyllok jong ki. Ha u 
Nohprah 8 tarik 1983, 2 ngut ki thei samla khasi ka 
Hilda Suiam bad ka Biona Rynsong ki la shim ia ka 
jingsmai banyngkong jong ki ha Calcutta, bad ki la 
pvnkylla ia ki kyrteng jong ki. la ka Hilda ki khot 
ka Sistar Camino bad ka Biona pat ka Sistar 
Josphira. Khlem pep khambun na ki khun Khasi 
jong ngi kin nang ia bud jynsur ia u Blei ha kaba 
shakri ia ki baduk na ki baduk tam. 

Ka bor, ka jingiaishah bad ka jingkmen jong 
kine ki sistar ka long da shisha kaba palat liam. Ka 
tyllong jong kita baroh ka long u Jisu ha ka Xukha- 
rist bakhuid. 

"Kaei kaba kongsan duh", ka Mother ka ju ong, 
“Ka long ban hikai la ki sistar ban don ka jingieid 
kaba jylliew bad kaba shitrhem ia ka Sakramen 
bakhuid. Kumta ba kin iakynduh ia u Jisu ha ka 
lukharist bad ha ba kin mih shabar na la iing kin 
shem ia u Jisu ha ki marjan-marpa bad ha kaba 
shakri ia ki baduk." 

Haman ki iing jong ki, don u diengphna bad ka 
kyntien ba la thoh synrop lang "NGA SLIANG”, 
ban pynkynmaw ia ki ia ka jingthmu ka jingtrei 
jong ki. Kane ka pynlong ia ki ban duwai : 

“Pynlong ia ngi, ko Trai, kiba shonghok ban sha- 
kri ia ki para-briew jong ngi lyngba ka pyrthei kaba 
im bad kaba iap ha ka jingduk bad ka jingthngan. 
To ai ia ki, ko Trai, lyngba ki kti jong ngi, ia ka 
jingbam jong ki kaba man la ka sngi bad da ka jing- 
lehsbun ka jingiasngewthuh jingmut jong ngi ia ka 
jingicid, ka jingsuk bad ka jingkmen." 

Ki Sistar ki ia duwai lang kum shi iing shi sem 
la kumno kumno ar kynta shi sngi; nalor kata ka 
Mother ka ju ban jur ia ki sistar ban long borabor 
ki briew kiba im ha ka jingduwai. Ma ka hi ka la 
iai kyntu kumne : 

"Ngim lah ban rung ha kino kino ki jingtrei mar- 
met khlem da long ki briew kiba im sngi ban duwai. 
Ngi dei ban sngewthuh borabor ba ngi long kawei 
bad u Krist, kumba ma U u sngewthuh ia ka jing- 
ialong kawei jong U bad u Kpa. Ka jingtrei jong 
ngi ka long ka kam Apostol bashisha tang lada ngi 
shah ia u ba un trei kam ha ngi bad lyngba jong ngi 
da ka bor jong U, da ka jingthrang jong U bad da 
ka jingieid jong U. Ngi dei ban long ki bakhuid, ym 
dei namarba ngi shu sngewkwah ban long kiba 
khuid-kiba hok, hynrei namarba u Krist u dei ban 
lah ban im pura ha ngi. Ngi dei ban long ka jingieid, 
ka jingngeit bad ka jingkhuid sotti kaba pura na ka 
bynta ki baduk kiba ngi shakri. Bad shisien ba ngi 
la nang ban wad ia u Blei bad ia ka mon jong U, ka 
jin^'akynduh jong ngi bad ki baduk kan long ka lad 
kaban ialam ia ngi hi shimet bad ia kiwei ruh sha 
ka jinglong hok kaba palat lieun." 

KI BRODAR MISSIONARIES OF CHARITY 

"Ha u snem 1963," Ka Mother Teresa ka dang 
kynmaw dngong, "U Bishop u la ai jingbit ia nga 
ban sdang la ka jingiasyllok ki brodar. Ngi la sngew- 
donkam ban sumar ia ki kh 5 Tinah shynrang ha ki 
skul bad ki rangbah ha ki iing na ka bynta kiba don 
ha tmier ka jingiap. Bad don ruh kiwei kiei kiei 
kiba mangi kum ki kynthei ngim lah ban leh na ka 
bynta ki rangbah ha ki kad-jhad bad kumta ter 
ter...." 

Ka jing.sdang jong ka seng ki brodar ka la long 
kaba kham eh bad kaba kham tan ban la ka jong ki 
sistar. 

Ha ka por ka ia kaba bit kaba biang, u Blei u la 
ai ha uwei u Phadar Jesuit ia ka jingkhot ban sha- 
kri ia ki baduk; uta u long u Phadar Ian Travers 
Ball na Australia. Haba kren shaphang jong u ka 
Mother Teresa da ka jingsngewieid ka la ong: "U 
long u briew uba riewblei, uba riewblei da shisha. 
U la long u Jesuit uba tbit bha ha ka liang ka met, 
ka mynsiem bad ka jingmut jingpyrkhat. Baroh 
arngut ngi la don ia ka juh ka jingmut jingpyr- 
khat - kata ka long kaba phylla; hynrei ngi ia pher 
bak lybak. Ma u, u khambun ia ki sap trei kam ban 
ia nga. U la long shisha uba tbit bha ha bim ki liang. 
U, um shym dei u brodar uba nyngkong. Ki brodar 
ki la sdang ha u snem 1963, katba u Brodar Andrew 
(Phadar Travers Ball) u la long u riewdkhot tang ha 
u snem 1965." 

Haba kylli ia u Bro. Andrew : "Hato ka Mother 
Teresa ka la don kti eiei ha ka jingraikut jong phi 
ban ia snoh kti lang bad ki brodar ? ne ka la ju ai 

jingmut teng ia phi ban iasyllok lang bad ka ha kane 
ka jingtrei ?" 

U Brodar Andrew u la jubab : 

"Em, ka jingraikut ka dei lut ka jong nga. Ka la 
shu jia, bad ka khlem da shim por eh. Nga demg 
pyndep ia ka jingpynkhreh ialade ha Sitagarha 
hajan Hazaribagh. Nga la sngewieid borabor ia ki 
baduk bad nga la thrang ruh ban ioh trei na ka bynta 
jong ki. Ha kane ka por jong ka jingpynkhreh ia ka 
tertianship, la phah ia nga ban leit trei lang bad ki 
brodar kiba la sah ha Shishu Bhawan (Ka iign na ka 
bynta ki khynnah ha Calcutta) na ka bynta khyn- 
diat por. Haba nga la wan phai sha Sitagarha, nga 
la ia kren bad u nonghikai jong nga u Phadar 
Schillebeeckx; nga la ong ia u ba nga kwah ban leit 
iasyllok lang bad kine ki brodar ka Mother Teresa. 
U la mynjur khlem da thlia. U Phadar Provincial 
jong ki Jesuit ruh na Calcutta u la shah mon sngew- 
bha ia nga. Nga la pan jingbit na Rome. Hadien 
khyndiat taiew nga la ioh ia ka Jubab bad nga la 
leit bak bak sha Calcutta. Ki Jesuit baroh ki la pyn- 
shlur bad iarap bha ia nga." 

Mynta ki khot ia u, u Brodar Andrew; u la long 
u Rangbah duh kane ka seng riewniam jong ki 
brodar da bun bun snem. 

Ki brodar ki kham duna ban ia ki sistar, hjmrei 
ki trei ia ka juh ka kam da ka juh ka mynsiem : ICa 
jingaiti lut ialade na ka bynta ki baduk da ka myn- 
siem kaba shlei borabor da ka jingkmen. Ki rung 
sha ki jaka ba ki sistar kim lah ban rung. Ki im ha 
ki slum bad ki trei na ka b)mta ki buaid kani - ki 
buaid kynja bad ki buaid kyiad. 

Ki brodar ki trei ha Shishu Bhawan, ha Nirmal 
Hriday bad ha kiwei de ki jaka ka Ri India. Shabar 
ka Ri pat ki trei ha kine ki jaka : 

Ha Los Angeles (America) ki don 25 ngut ki 
brodar kiba trei na ka bynta ki baduk. Ki leit jngoh 
ia ki baduk - kiba duna, ki pyniaid la ki marbam 
sha ki baduk na ki iew ki hat, ki lum ia ki jingbam 
ba la shu bret na ki iew ban pyndap ia ki bathngan. 
Ha Cambria (America) ki ai jaka rieh tngen ia palat 
20 ngut ki briew ki bym don tnum ban rieh. Ki 
brodar ki trei ruh hapdeng ki bapang nianglyngkut, 
ki nongdih kyiad bad ki nongdih kynja. 

Shabar ka Ri, kine ki brodar ki trei ha America, 
Hongkong, Taiwan, Korea, Guatemala, El Salvador, 
Japan bad Macao. 

Da ka mynsicm kaba phuh samrkhie, da ka 
dohnud kaba sngewnguh, da ki khmat kiba iohi bad 
ki shkor kiba iohsngew ia ka sur jingud jong u Jisu 
ki ong: "Ngi sngewnguh shibun ban don hangne ban 
aibam ia u Jisu, Uba thngan bad uba sliang; ban 
pynkup-pynsem bad ban ai iing ia u Jisu uba khriat 
bad u bym don iing; ban kdup bad ban ieid ia u Jisu 
uba shah pynsniew dur bad uba sngew marwei.” 

Ki baduk na ka bynta jong ki, kim long ki shiah 
hynrei ka pansngiat ksiar kumba ong u Brodar 
Andrew : 

"Ki jingtngen babun bad ba jyllei ki kyrsoi na 
kane ka jingtrei hapdeng ki baduk. Ka don ka jing- 
hun kaba khraw kaba mih na ka jingiohi ba la 
pynsuk pynsain bad pynduna ia ka pang ka shitom. 
Ki bapang ki ioh biang ia ka jingkoit jingkhiah krat, 
ki ling ki sem kiba shem jingtrei jingktah biang; ki 

khunswet ba shu shah ieh bein kiba ioh jaka rich 
bad kiba jubab ia ka jingieid kum ki briew; ki 
nongdih buaid bad ki kyrni kynja kiba lah ban pyn- 
koit noh iaiadc na ki jingpynshoi kiba bun.” 


KI MISSIONARY OF CHARITY CONTEMPLATIVE 
(Ki Missionary of Charity, ba im sngi ha ki Jingduwai) 

Ha u 'Nailar 1 974, ka Mother Teresa ka la kyrpad 
Ya u Phadar Goree uba na Ri Phrans ban pyniasoh 
Ya ka jingtrei jong ki sistar bad ki Ying duwai - Ying 
puson bakynrei ha ri Phrans. Ka Mother ka da kwah 
eh ba kito kiba trei marmet bad ki baJuk kin nang 
Yohbor Yoh sor na kito ki riewniam kiba shu im sngi 
ha ki Ying puson ban duwai. 

U Phadar Goree da ka jingkmen u la leh shitom 
ban pyniasoh Ya ka kam jong ki Sistar bad bun ki 
kynhun riewniam ha Belgium, Canada, France, 
Germany, Italy, Luxumberg bad England. 

Kine ki ar kynhun ki Ya phah khubor ban Ya pyn- 
shlur mar kylliang, ki Riewniam halor lum lang 
bad u Krist ki duwai sha u Kpa dang step phyrngab, 
mynsngi, janmiet bad mynmiet. Katba ki Sistar ka 
Mother Teresa pat ki trei ki theh syep theh syar ban 
wallam biang Ya ka dur u Blci ha ki khmat ba la lip 
rong da ka jingia-isih, ka jingiashun, ka jingbym- 
khein-kor bad ka jingYadih-snam. 

Ha u snem 1976, ha ka sngi burom ka Dohnud 
Bakhuid Tam u Jisu, ka Mother ka la seng sa kawei 
ka seng riewniam ki kynthei ha New York - Ki ba 
long ki MISSIONARY OF CHARITY CONTEM- 

PLATIVES. Ka kamram jong kine ki sistar ka long 
ban im ia ka Ktien jong u Blei lyngba ka jingmane 
Sakramen, ka jingpuson bad ban pynbna ia ka Ktien 
u Blei ha ki baduk tam na ki baduk da ka jingtrei 
ba kynja mynsiem jong ki. Da kumne ka Ktien kaba 
la mandoh - kan iai shongsah ha ka dohnud ki 
bricw. 

Ha Rome pat ka la scng sa la ka jingiasyllok ki 
brodar MISSIONARY OF CHARITY CONTEMPLA- 
TIVES ban trei na ka bynta ki baduk da kaba duwai 
bad puson. 

Ka Mother ka la angnud ba kine kin long ka tlong 
kaba nang aibor-ai mynsiem ia kito kiba trei mar- 
met bad ki baduk, bad ba kin iai neh haduh kaba 
kut ban shakri ia u Krist na kane ka phang. 

Ka jlngleld ka tei, 

Tang ka jli^eid ka tel, 

Ka jingiashim-iapen ka pynjulor. 

- JOHN PAUL II 


5 




KI NONGIATREI LANG 


Nalor ki sistar, ki brodar bad ki riewniam-puson, 
ka Mother Teresa ka la seng rub sa kawei ka shnat 
na ka bynta ki paidbah satlak ka pyrthei ban iasynrop 
lang bad ka da ki jingleh isynei, ki jingduwai, ka 
jinglen i'alade bad kumta ter ter... la kine ki ba ia 
noh synrop bad ka ha kane ka kam baradbah la 
khot ki Nong'iatrei lang. Don ar kynhun kum kine 
ki Nong'iatrei lang kumba yn kdew harum : 

KA SENG KI NONGIATREI LANG 
JONG KI BAPANG-KIBA SHITOM 

Ha u snem 1949, ha Patna, ka Mother Teresa ka 
la iakynduh 'ia kawei ka samla briew kaba kyrteng 
ka Jacqueline De Decker kaba dang shah sumar ha 
ka hospital. Shen kine amgut ki la ia dei paralok 
bha. Haba ym lah shuh ban sumar ia ka ha Patna, 
ka Jacqueline ka la leit noh sha Belgium. Ha Belgium 
ruh ki doktor ki khlem lah bein leh ei ei shuh ban 
P3mkoit ia ka. 

Ka Mother haba ka la iohsngew !a kane ka 
khubor basngewsih, ka la kyntu ieid ia ka Jacqueline 
ban sdang noh sa kawei ka shnat ki Missionary of 
Charity ban larap, ban aibor-ai mynsiem ia kite 
kiba ia trei marmet bad ki kam ki jong u Krist 
khnang ba kin nang lah ban thorn ia ki jingeh baroh 
kiba ki iakynduh bad ba kin long borabor kiba jop. 
Naduh kata ka sngi ka Jacqueline ka la sdang ban 
tynva ia ki jingduwai bad ki jingshahshitom jong 
ka na ka bynta ka jingjop ki Mishonari kiba dang 
trei ha ka sngi, u slap, ka Iyer bad u phria ban 
wallam ia ka khubor babha jong u Krist. 

Ka Mother Teresa ka la thoh kumne : Sha ka 
Jacqueline : 

"Maphi bad kiwei pat kiba iasynrop lang bad 
phi kin loh bynta ha ki jingduwai, ki jingtrei bad ki 
jinglch jong ngi baroh. Da ki jingshahshitom jong 
phi, phi lah ban ia shim bynta ha kiei kiei kiba ngi 
lah ban leh. Ka Jingthmu jong ka seng jong ngi ka 
long ban pynjah ia ka jingthynrang jong u Jisu ia 
ka jingieid jong ki briew. Ngi leh ia kane da kaba 
trei na ka bynta ka jingbha jong ki briew ha ki 
slum. Hynrei, mano ban lah leh kham bha ban ia 
phi bad kiwei pat kiba shitom bad ki bapang ? Kaei 
kaba phi lah ban leh na ka jingthiah pang jong phi 
ka kham dondor ban ia kaei kaba nga lah ban leh 
hapdeng ki baduk kiba bun ngai-ly-ngai. Hynrei 
shi mynsiem, maphi bad manga, ngi lah ban leh ia 
kiei kiei baroh ha Uta uba shanbor ia ngi.” 

Kumta ka Jacqueline ka la long kaba nyngkong 
duh bad kaba ha khlieh duh jong "Ka seng ki nong- 
iatrei lang ki bapang bad ki bashitom.” 

Kane ka seng ka la nang i'ar mynta sha Bilat, 
France, America, Spain, Canada, Germany, Belgium, 
Poland, Hungary, bad Italy. Wat la ki pang ki shi- 
tom, la kim lah ban khie na la ki jingthiah, h3mrei 
ki kmen naba, kumba ong ka Mother Teresa, "Ki 
lah ban long ki Mishonari ha Belgium da ka met, 
bad da ka mynsiem ha India." Ka Mother ka la 
kmen shibun haba lohi ia ka jingroi jong kane ka 
seng. Ha kawei pat ka shithi sha ka Jacqueline ka 
la ong : 

"Maphi baroh phi long ka daw ka jingkmen 
jong nga. Haba ka jingtrei ka da ban khia ch, nga ju 
pyrkhat bunsien shaphang jong phi iwei pa iwei. 
Da kaba pyrkhat ia ki jingshahshitom jong phi, nga 
pan na u Blei ba un kyrkhu la ki jingtrei jong ngi. 
Nga ju sngew ba u Blei u sngap la nga hangta hangta 
hi." 

KI NONGIATREI I.ANG (CO-WORKERS) 

“Ha ka jingtrei jong ngi,” la ong ka Mother, "Ngi 
don bun ngut ki briew kiba ngi khot ki Nongiatrei 
lang. Nga kwah ba kin ai ia la ki kti ban shakri bad 
ki dohnud jong ki ba kin ieid ia ki briew. Namar 
khlem da iadei bad khlem da iohi hi ka long kaba 
eh ban tip shaphang ki baduk. Dei namarkata ka 
daw ba hangne ha Calcutta leilei ngi don bun ngut 
ki bym long kristan bad kiba long kristan kiba la 
trei lang ha ki iing jong kiba la jan dkut mynsiem 
bad ha kiwei de ki jaka. Ngi don ki kynhun kiba 
pynkhreh ia ki jainsop-jain spain bad ia ki dawai 
ki dashin na ka bynta kito ki bapang hianglyngkut. 

"Kum ka nuksa, uwei u Nong Australia u la wan 
shisien sha nga bad u la ong ba u kwah ban ai ha 
nga i'a ka jingaisngewbha kaba heh bha. Hadien ba 
u la sei ia Ka Song jingai sngewbha jong u, u la ong, 
'Kato ka dei kaei kaei kaba shabar na nga, hynrei 
nga kwah ban ai ruh khyndiat kaba dei na- 
poh jong nga !' Mynta u wan man ka teng sha ka 
Nirmal Hriday, u pynkhi niuhmoh bad u pyntngen 
ia kiba la jan iap. Ha ka jingshisha, u la lah ban 
lyngkai lut ia ka por bad ia ka pisa na ka bynta 
ialadc sbimet, hynrei u la kwah bem ai eiei na lade 
bad u la ai ruh khlem babe.” 

Ka Ann Blaikie, ka shongknor jong kane ka seng, 
ka la batai kumne shaphang ka jingiakynduh n)mg- 
kong jong ka bad ka Mother Teresa bad shaphang 
ka jing'iaid shaphrang jong ka seng : 

'Ka bor trei kam jong ka Seng ki Nongi'atrei 
lang ka la sdang ha ka rukom kaba phylla. Nga la 
leit ban iakynduh la iwei i paralok ha u snem 
1954 ban kylli tohkit, la i tip lad kumno ba ngan 
lah ban iakynduh ia ka Mother Teresa ? Namarba, 
nga la sngewthuh ba nga lah na ka liang ki paralok 
phareng ban ialum ialang khyndiat tylli ki jingialeh- 
kai na ka bynta ka sngi burom Kristmas, kaba ka 
Mother ka ju pynlong na ka bynta ki khynnah khun- 
swet jong ka. 

‘Khlem da shim por slem, ngi la iakynduh bad 
ngi la iathuh ruh ia ka Mother la ka jingrai jong 
ngi. Ka Mother ka la kmen tyngeh, ka la kylli ia ngi 
la ngi lah ne em bein lum pisa ban thied jaifi, thied 
juti ha kata ka Kristmas na ka bynta ki khunlung 
khynnah kiba ka ri ka sumar. la kane ngi la iamynjur 

bad ngi la leh. Hadien ka Kristinas, ka Mother ka la 
wan ban iakynduh ia ngi bad ka la kylli ia ngi la ngi 
lah ban lum pisa sa shisien na ka bynta ka sngi 
burom ki khynnah Musulman. Hadien kane, ngi la 
shu ia sngewthuh hi, ba kan sa wan biang bam kyntu 
ia ngi ban lum pisa sa na ka bynta ka sngi burom 
ki khynnah Hindu. Kumta ngi la hap ha ka shang- 
khawiah jong ka. 

"Suki-pa-suki ka kynhun ka la nang iar bad ka 
la nang phriang kylleng, haduh ba u Kpa Bakhuid 
u Pope Paulus VI, ha u Lber 26 tarik 1969, u la kyrkhu 
ia ki ml jong ka seng bad u la ai jingbit ba ngin long 
ka shnat jong ka Seng Missionary of Charity kum 
ka ‘ INTERNATIONAL ASSOCIATION OF CO- 
WORKERS of MOTHER TERESA ! ' " 

Ban long ki riewdkhot jong kane ka seng, ym 
donkam ban siew bai mng ne bai synniang, ne ban 
ioh ia ka takma long riewdkhot. Ban long riewdkhot 
ka long nvngkong nyngshap ka jingmon la jong shi- 
met. Ka Mother ka khot ia kane : "Ka Lynti ha ka 
jingim." Ban long riewdkhot donkam ban sngewthuh 
ia kine h 2 u-um : 

1. Kane ka seng ka kynthup ia ki rangbah, ki kyn- 
thei, ki samla bad ki khynnah kiba na kano kano 
ka jait niam satlak ka pyrthei kiba angnud ban 
icid ia u Blei ha la ki marjan-marpa da kaba 
shakri kylluid mynsiem ia ki baduk tarn na ki 
baduk baroh, la ki long na kano kano ka kynhun 
longbriew, ka jingngeit ne ka niam; bad kiba 
kwah ban p 3 miasnoh lang ia ka jingim jong ki 
bad ka jingtrei jong ka Mother Teresa bad ki 

Missionary of Charity da kaba duwai bad kaba 
len lalade. 

2. Ka Jingthmu kaba kongsan duh jong kane ka 
Seng ka long ban iarap ia ki riewdkhot jong ka 
ban ibhi la u Blei ha ki briew kiba duk, bad ban 
ieid ia U kham palat shuh shuh lyngba ki kam 
isynei bad ka jingshakri ia ki baduk. Ban tip ia 
ki baduk, namarba ka jingtip ka ialeim sha ka 
jingieid, bad ka jingieid ka dem shakri. - Ban 
pynlong ia ki Nongiatrei lang ban ia shim bynta 
ha ki kam ka Mother Teresa, da kaba len lalade 
bad da kaba leh kunai. - Ban pynpaw ia ka jing- 
ieid bad ka jingsngewsynei nyngkong nyngshap 
ia kito ki dkhot ka iing la jong, nangta sa sha ki 
paramarjan. 

3. Ki Baduk tarn na ki baduk - ki dci kito kiba 
thngan, kiba sliang, kiba lyngkhuit, ki bym don 
iing, ki babicj baanna, ki koidi, ki dkoh, ki buaid 
kynja, kiba iap da kaba shah ieh bein, kiba 
sngewsih, ki bym don baieid ia ki, kiba shah ban 
bein bad kito baroh ki ba duh jingkyrmen. 

4. Ki Nongiatrei lang ki kheinkor ia ka kyrdan bad 
ka jingkordor jong ka longbriew-manbriew, 

5. U Krist, uba riewspah, u kylla duk namarba u 
ieid ia ngi, bad ngi ngin ia pyrshang ban p 3 mim 
ia ka jingieid da ki kam. Ngi dei ban pyllait ia- 
lade na kiei kiei kiba lah ban pynthame ne pynlip 
ia ka jingieid jong ngi iwei ia iwei pat. 

6. Ha ka juh ka por bad da ka juh ka mynsiem, ki 
Nongiatrei lang ki pynbiang na ka bynta ki 

Mishonari iia kiei kiei kiba ki lah ban ai, naduh 
ka por, ki mar ki mata haduh ki jingiarap myn- 
siem kiba ki donbor bad don lad ban ai. Ki tyrwa 
ia la ki jong ki talen ha kaba shakri ia ki baduk. 

7. Kumba ki Sislar bad ki Brodar Missionary of 
Charity ki aiti lut ialadc ban shakri ia ki baduk, 
kumta ruh ki Nongi'atrei lang ki aiti hun ialade 
da ka jingieid bad ka jingkmen. 

8. Ka Seng ki Nongi'atrei lang jong ka Mother 
Teresa, kam dei ka seng kynshew pisa. Ka Mother 
Teresa ka pdiang ia ki jingai sngewbha kylluid 
mynsicm, ba la phah da no da no sha ka lyngba 
ka seng. 

9. Ki Nongi'atrei lang ki duwai wat ha ki jingtrei 
jong ki da kaba leh i'a kiei kiei baroh na ka bynta 
u Jisu. Ki 'I'alum lang la kumno shisien shibnai 
ban 'ia duwai ban 'ia puson lang shaphang ka jing- 
ieid u Blei. 

10. Man ka sngi, ki Nongi'atrei lang ki duwai : 

To pynlong i'a ngi ko Trai, 

Kiba bit ban shakri i'a ki parabriew jong ngi, 
Kiba im bad kiba iap ha ka jingduk 
satlak ka pyrthei. 

Ai ia ki, 

Lyngba ki kti jong ngi, 

Ka jingbam jong ki kaba man ka sngi; 

Bad da ka jingsngewthuh jingmut jong ngi 

To ai ha ki 'ia ka Jingsuk, ka Jingieid bad ka 
Jingkmen. Bud sa ka jingduwai jong ki Missio- 
nary of Charity (Sla 32). 

“Ka Mother Teresa, 

ka la ktah ia ki dohnud jong ngi : 

Haba iohsngew shaphang ki jlngtrei jong ka 
hapdeng ki baduk bad ki bapang, 

Ngi shu sngewrit !*' 

- INDIRA GANDHI. 


6 


KA NAM BAD KA BUROM NA KA PYRTHEI 


"Nga dei ban leit sha ka Skul bah Santiniketan 
ban ioh i’a ka dikri/' Ka la ong, "Ngam tip balei ki 
skul bah bad ki skul rit ki kwah pyndeng nam i‘a nga, 
Ngam ju sngewnang rai ba ngan pdiang ne ngan 
kyntait ia ki : Kine baroh kim long eiei na ka bynta 
jong nga, hynrei ki plie lad plie lynti ba ngan ioh 
kren shaphang u Krist ha ki briew kiba lym kumta 
kin vm ioh lad ban iohsngew shaphang jong U.” 

Dei da kane ka jingthmu ba ka la pdiang ia ki 
dikri, ki prais bad ki khusnam khnang ba u Krist un 
paw ha ka pyrthei ha ka dur ka dar jong ki baduk, 
bad da kaba leh kumta vn kvntiew ia ka kyrdan ka 
long-briew man-briew jong ki. 

Ka Mother Teresa hi shimet kam ju thrang ia 
kino kino ki jingpynbna pyrthei shaphang ialade ne 
ki jingkam jingleh jong ka. Ka ju iai ong bunsien ia 
kito kiba mut ban thoh kot shaphang jong ka, ba kin 
ym thoh shaphang jong ka hynrei shaphang ka jing- 

trei na ka bynta ki baduk jong ka kiba donkam ban 
ioh pat sa shisien ia ka jingithuh da ka pyrthei. 

Ka Mother Teresa kam ju pdiang da leilei ruh i'a 
kino kino ki Grant na ka sorkar, namarba kine ki teh 
ki khum ia ka ha kaba pynbiang ia ka kheih ka diah 
bad ka thoh ka tar. Kam ju pdiang tulop ne pisa kaba 
lah ban teh bor ia ka. Shisien ka la phah noh 
$ 500,000 (Kumba 45,00,000 tyngka), namarba u nong- 
phah u la ai ia kane ka pisa kum ka baiseng na ka 
bynta ka seng jong ka. Ka la ong : "Ki baduk kim 
don boina, kim don ka seng ka dang, kumjuh ngi ruh 
ngim treh ban don. U Blei u pyndap." Da ka jingbym 
banse, bad dei namar ba ka iohi ia ka kti iada bad ka 
rukom pyndap jong u Blei, ba ka pdiang mon 
sngcwbha ia kino kino ki jingtyrwa, ym dei na ka 
bynta jong ka h>mrei na ka bynta ka jingtrei hapdeng 
ki baduk jong ka. 

Dei ha u snem 1962 ba kanc ka Riewkynthei kaba 
riam da i sari lieh, ka la kem nyngkong ia ka mat- 
iong jong ka pvrthei. Ha une u snem, u President ka 
Indian Federation ha ka jingiadon lang u myntri 
rangbah n Pandit Nehru, u la ai ha ka ia ka khusnam 
PADMA SHRT, kawei na ki khusnam baheh duh jong 
ka Ri India. 

Ha u snem uba bud 1963, ka Conference of Asiatic 
States, ka la pyndeng ha ka Mother Teresa ia ka 
MAGSAYS.AY PRIZE, da kaba pynbna pyrthei ba ka 
long ka brievv kaba shonghok duh hapoh Asia ! 

Ka jingaisngewbha jong u Pope Paulus VI ia ka 
Mother Teresa ha u Nohprah 1964, hadien ka Inter- 
national lucharistic Congress hapoh Bombay da ka 
kali lieh, 'White Lincoln Convertible,’ ka la pynsmiej 

bad pynpeitmat la bunbah ki brieXv ha India batjl 
shabar ka Ri ruh. U Pope u la ai sngewbha ia kane ka 
kali "Na ka bynta ka kam jingieid kaba salonsar" - 
shuwa ba un kiew ha ka liengsuiti kaban rah noh ia 
u sha Batikan. Katba u Pope u nang ai khublei ia ka 
ha Bombay, ma ka pat ka nang don ha kata ka por 
hajan u Onil uba ka dang shu dep tarn na kawei ka 
nala jong ka Calcutta. la kane ka kali la shu khalai 
nusib bad ia ka pisa baroh la pyndonkam na ka bynta 
ki baduk ka Ri India. 

Ha u snem 1972, ka la ioh ruh ar tylli ki khusnam 
na ka Ri America kiba long ka GOOD SAMARITAN 
PRIZE bad ka PRIZE OF KENNEDY FOUNDATION. 
La ai ha ka ia kine ki prais kum ka jinghiewkor ia 
‘ka jingieid bad ka jingaiti mon jong ka lalade ban 
shakri ia kito kiba anna ha ka met ka phad, ha ki sap 
longbriew bad la ki paid bvHien baroh kiba shu shah 
kyntait bein ha ka pyrthei baroh kawei.' 

Ka Mother Teresa ka la long ruh ka briew kaba 
nvngkong ban ioh ia ka JOHN XXIII PEACE PRIZE. 
Ki Nongbishar ki la jied ia ka namar 'Ka jinglen ia- 
lade bakynrei jong ka bad ka jingtyrwa sbun jong 
ka ia la ka jingim ha kaba iarap ha India bad ha 
kiwei pat ki ri jong ka pvrthei ia kito kiba ngat ha ka 
thngan ka sliang, ka jingjynjar, ka jingpang, ka jing- 
shah kyntait iing, ka jingshah iehbein. Kane ka long 
kum ka jingilhuh ka pyrthei ia ka jingtrei shitom 
jong ka ban pynkiew irat ia ka jaitbynriew, ban bujli 
ia ka jingsngewsih da ka jingieid kaba longblei. La 
ai ia kane ka prais ha ka Nongbah Batikan ha ka 
jingiadon lang bun ngut ki briew bapawkhmat ka 
Balang. U Pope Paul VI u la kren sngewieid shaphang 

jong ka, kumne : ‘Ka Riewniam kaba sngewrit bad 
kaba jarjar, h3nirei kaba ym lah ban buhrieh iaiade 
... ka long ma ka ka nuksa bad ka shap jong ka 
jingshem pat ia ka jingtyrwa mon lalade jong u 
khun bynriew ha kaba ka shongneh ka jingsuk ha 
pyrthei.' U la pynkut da kine ki kyntien bashoh 
jingmut, "Ka long ka jingshem (Discovery) kaba 
dang la dei samoi bha ba u briew u long u hynmen 
u para jong ngi." 

Ha u snem 1972, ka la ioh sa la ka PANDIT 
NEHRU AWARD FOR INTERNATIONAL UNDER- 
STANDING, kum ka jingniew burom 'ia ka jing- 
shakri sbun jong ka, khlem niew shiliang khmat 
iano iano ruh na ka daw ka jinglong kynhun byn- 
riew, ka jingngeit ne ka niam, bad ba ka la trei jyn- 
sur mynsiem khlem da dawa ia kino kino ki nam ki 
burom ne ki jingiaroh na ka pyrthei’. 

Ka la ioh ia ka TEMPLETON PRIZE ha London 
bad ia ka ST. LOUISE DE MASSILAC PRIZE ha 
Los Angeles ha u snem 1973. Ha u juh u snem ka 
shnong Milan ha Italy ka la ohdur ia ka ha ki pisa 
ksiar ka ri da kaba bynrap ia kine ki ktien ‘Ka Kmie 
jong ka Asia.' 

la ka Mother Teresa la jied na ka bynta ka 
Templeton Prize na ki 2000 ngut ki riewpawkhmat 
ka pyrthei da shiphew ngut ki nongbishar kiba dei 
na ki niam bapher. 2 ngut ki dei ki Anglican (Shor), 
2 ngut ki Presbyterian, Uwei u Methodist, Uwei u 
Ju, Uwei u Muslim, uwei u Buddhist, uwei u Hindu 
bad uwei u Katholik. 

Ha kaba pdiang ia kane ka Khusnam, ka Mother 
Teresa ka la ong : 

"Ha kaba ai la kane ka khusnam ha nga, la ai !a 
ka, ha ka jingshisha, ha kito ki briew baroh kiba ia 
shim bynta lang bad nga satlak ka pyrthei ban ia 
noh kti lang ha ka kam ban ieid bad ban pynphriang 
ia ka jingieid iong u Blei hapdeng ki briew.” 

“Ha ka jingshisha ngi ia ktah ia ka met jong U. 
Dei ia u Krist uba thngan ba ngi ai bam; dei ia u 
Krist uba lyngkhuit ba ngi pynkup; dei ia u Krist 
uba phetwir ba ngi ai jaka shong-jeika sah; bad kam 
dei tang ka jingthrang ia ka bam; ka jinglyngkhuit 
ha ka jain ka nep; bad kiba khlem ki iing ba la shna 
da u mawit; hynrei u Krist mynta ka sngi u don ha 
ki bathngan, ha ki baduk, bad wat ha ki ba riew- 
spah ruh." 

"Hangne ha England (Bilat) bad ha kiwei ki jaka 
ruh kum ha Calcutta, ngi shem bun ngut ki briew 
kiba sngewmarwei, kiba sngewtmang. Ngi don 
shano kcin haba kumta ? Hato ngi da tip shai ba 
don kum kine ki briew kiba im teng teng mar- 
syndah iing bad ngi ? U lah ban dei uba matlah u 
ban da sngewkmen haduh katta katta lada don 
ba pule ha u ia ki khubor. Ne u briew uba riewspah 
uba shu shah kyntait bein, u bym ju don ba jngoh 
ia u. Kum une u briew uba riewspah u don bun kiei 
kiei hynrei u shu ngop ei naba ym don ba ktah ia u. 
U donkam ia ka jingktah jongno jongno - U ap 
kmang ia ka sur ieid kaba mih na u briew.” 

Nalor kine ka Mother Teresa ka la ioh ruh ia ka 
ALBERT S. AWARD jong ka America ha u snem 
1975. Ka United nations ruh ka la buh la ka dur 
jong ka ha ki pisa kiba ka la pynmih kyrpang ban 
iarap ia ki baduk sawdong ka pyrthei. 

Ha u snem 1979 pat, ka la ioh ia ka BALZAN 
AWARD na u President ka Italian Republic, u 
Sandro Pertini; bad ia ka NOBEL PEACE PRIZE 
ha u snem 1979. Haba pdiang ia kane ka khusnam, 
ka la bthah ia ki nongpyniaid ban 3 nn pynlong ia ka 
jingkhawai burom kumba ju long, hynrei ban ai ia 
kane ka pisa-khawai-burom ban pyndap ia kiba 
thngan kiba shitom sawdong ka pyrthei. 

Nalor kine ka Mother Teresa ka la ioh ruh ia bun 
kiwei pat ki khusnam, ki prais bad ki dikri na ki ri 
bapher. Ka la ioh ia ka Doctor of Humane Letters 
Degree na Washington, America (1971); Ka Mater et 
Magistra Award ha America (1974); Ka Honorary 
Doctorate of laws, na ka St. Francis Xavier’s Uni- 
versity, Canada (1975); Honorary Doctorate na ka 
Santiniketan University, India (1976); Doctor of 
Divinity na Cambridge University, England (1977) 
bad kiwei kiwei de. 

Ha u laiong shi tarik, 1980, hadien ba ka la ioh 
ia ka Nobel Peace Prize, ka Mother Teresa ka la 
pynbna paidbah ba kan ym leit shuh shano shano 
ban shim ia kino kino ki Khusnam, ki prais ne ki 
dikri, namar, kumba ka ong : "Ka khmat ka pyr- 
thei kaba la shat ha nga naduh ba nga la ioh ia ki 
khusnam bapher, ka la pynthut ia ka jingtrei jong 
nga haba shakri ia ki baduk.” 

Mynta ngi iohsngew bun ki riewpaw khmat pyr- 
thei kiba wan jngoh ia ka Ri India, ki da leit dalade 
hi sha Calcutta ban tyrwa ia ki khusnam ba ki wan- 
rah na ki ri jong ki na ka bynta ka Mother, kum 
Icaba la jia haba kut u snem 1983 haba ka syiem 
jong ka Bilat, Ka Elizabeth ka la poi hi sha Calcutta 

ban pyndeng nam ia ka, bad u Dr. Fred Sinowatx, 
u ba long u Myntri rangbah jong ka Austria uba la 
wan kit ki nam bad ki dawai dashin na ka bynta 
jong ka ha u snem 1984. 

Uwei u briew uba la larap shisha ban kyntiew 
nam ia ka Mother Teresa hakhmat ka pyrthei del u 
Malcolm Muggeridge, uba la ialam ia ka kynhun 
shondur batbit jong u na England (B.B.C.) ban ring 
phlim shaphang ka jingtrei jingktah jong ka. U la 
ai kyrtcng ia kane ka phlim SOMETHING BEAUTI- 
FUL FOR GOD. U la thoh ruh kawei ka kot sha- 
phang jong ka da kane ka juh hi ka kyrteng. Dei 
lyngba jong u ba ka mynsiem ieid para-briew ka la 
kyndit bynricw ha ki thain sepngi ka ri lurop. 
Mynta lyngba jong u ka Mother Teresa ka ioh ki 
paralok, ki nongkyrshan satlak ka pyrthei. U 
Malcolm, uba ju long u Kristan tang ka nam, mynta 
u la shem pat ia u Krist lyngba jong ka. Kumjuh ruh 
u Dominique Lepicrr, u nong thoh ia ki kot : ' IS 
PARIS BURNING ? ’ ‘ FREEDOM AT MIDNIGHT ' 
bad ‘THE 5TH HORSEMEN' u la ioh biang ia la ka 
jingngeit lyngba jong ka. 

"Phi tip !” ka ju ong, "Kine ki khusnam kim dei 
na ka bynta jong nga, ki dei na ka bynta ki briew 
jong nga. Dei na kata ka daw ba kim ktah ia nga, 
namarba nga tip ba kim dei na ka bynta jong nga, 
hynrei na ka bynta ki baduk. Suki jai ka pyrthei ka 
sdang ban ithuh bad ban peiphang, ban ieid bad 
ban pdiang ia ki. Ka jingdon jong ki jingthoh kiba 
bun haduh katne katne ki pynpaw ba ki briew ki la 
sdang ban khih bad ban sngewthuh." 

Ha u Jylliew 20 tarik, 1985, ka Mother Teresa ka la 
pdiang ia ka MEDAL OF FREEDOM na u President 
Ronald Reagan ka America. Ka la pdiang ia kata ka 
Medal-nam kum ka dak ka shin jong ka jingburom 
ka pyrthei ia u Blei bad ia ki baduk. U President 
Reagan u la nam ieid ia ka “Ka riewkhuid ki nala." 
Ha ka jingkren jong u, u President u la ong, ba ha 
ka jingshisha kane ka khusnam ka dei tang na ka 
bynta ki Nong Amerika kiba la leh eiei na ka bynta 
la ka jong ka Ri. Hynrei ha ka Mother Teresa ym 
don pud don sam. “Ma ka ka long da shisha ka nong- 
shong-shnong bashisha jong ka pyrthei." 

Haba ka Mother Teresa ka la ieng ban kren, ka 
la sdang da kaba ong : “Nga long ka bym shong hok 
ban ioh la kane ka khusnam, hynrei nga pdiang ia 
ka na ka bynta ka burom bakhraw jong u Blei bad 
ha ka kyrteng jong ki milion ngut ki briew kiba duk 
sawdong ka pyrthei." 

U President Reagan u la kren biria ba ka Mother 
Teresa ka lah ban long ka briew kaba nyngkong ka 
ban sa die ia kata ka medal ban ioh pisa na ka b 3 mta 
ki baduk. 

Ka Jinglm Jong ka Mother Teresa 
ka long ka Jingduwal kaba lin« 
Ka sngew ba ka jingkynjah, ka 
jlngdon marwei bad u Biel ka 
long kaba donkam eh - kum ka 
jingtrei Jong ka. 

- DESMOND DOIG. 

7 . 


KA BRIEW JONG U BLEI 


"Ngi long nyngkong nyngshap ki riewniam; ngim 
dei ki nongtrei pynbha ia ka imlang sahlang, ngim 
dei ki nonghikai, ne ki doktor, ne ki nos. Ngi dei ki 
sistar riewniam. Ngi shakri la u Jisu ha ki baduk. 
Ngi sumar ia U ngi aibam ia U, ngi pynkup ia U, ngi 
leit jngoh ia U, ngi pyntngen ia U ha ki baduk, kiba 
shah ibeih, ki bapang, ki khunswet bad kiba lap 
ibein. Hynrei kaei kaba ngi leh, ki jingduwai, ki 
jingtrei bad ki jingshahshitom Jong ngi baroh ki 
long na ka bynta u Jisu. Ka jingim Jong ngi kam 
don jingmut eiei - kane ka dei ka mat kaba bim ki 
briew kim sngewthuh - Nga shakri ia u Jisu ar- 
phew-saw kynta shisngi; kaei kaba nga leh ka long 
na ka bynta Jong U bad ma U u nang aibor ia nga. 
Nga ieid ia U ha ki baduk, bad ia ki baduk ha U - 
Hynrei u Trai u wan nyngkong." 

"Haba don briew kiba wan jngoh kai ia ka iing 
jong ngi.” Ka la nangbteng, "Nga ialam ia ki sha 

lingmane ban duwai shipor." Nga ong ia ki, ‘la ngin 
iia ai khublci nyngkong ia u Kynrad ka iing ka sem' 
- U Jisu u don hangne, dei na ka bynta jong U ba 
ngi trei bad ha U ngi aiti lut ia la ka jingim. Ma U, u 
aibor ia ngi ban jam shaphrang ha kane ka jingim 
da ka jingsuk mynsiem. Khlem ma U ngin ym lah 
ban leh ia kaei kaba ngi leh/’ 

Da shisha, ka Mother ka long ka briew jong u 
Blei kaba da ricwblei eh. Ka la pyn.suhthied ia la ka 
jingtrei ha ka nongrim jong ka jingngeit, ka jingieid 
ka jingkyrmen bad ka jingtrei shitom. Wat la ka 
bunkam, ha kaba leit tarn ia ki baduk, ba jan dkut 
mynsiem, wat la ka dei ban ai bam ia ki hajar ngut, 
kam ju klet ba ka long nyngkong nyngshap ka atiar 
jong u Blei. 

Ka Mother Teresa ka long ka briew kaba shlei 
pura da ka jingngeit. Khlem tip shano ? Yn sdang 
nangno ? kan long kumno ? ka la shu buddien belt ia 
ka jingpasiaw jong u Blei kumba la leh u Abraham 
hyndai hynthai khlem kylli khlem pyrthew, khlem tip 
ia ka dang ka duh, ka lashai lashisngi (peit Jenesis 
12 : 1 - 4 ). 

"Nga ngeit ia man ki kyntien jong u Trai”, ka ju 
ong, "Nga ngam leh eiei, dei ma U uba leh lut." 

Haba kren shaphang ka jingngeit la jong, ka ju 
ong : 

"Nga kloi ban aiti ia la ka jingim, hynrei ym dei 
ia ka jingngeit jong nga." 

Ka Mother ka long ruh ka briew kaba shaniah 
tylli ialade ha ki kti jong u Blei. Ka ju sngewhun 
ban pyrto ieid ia kito ki kyntien u Jisu : 

"Wat khuslai wat diaw da kaba ong : 'na ei ngan 
ioh bam ioh dih ne ioh jam ioh nep ? u Kpa bneng 
Jong phi u tip lypa ba phi donkam ia kine kiei kiei 
baroh. To im sngi tang na ka bynta ka Hima bad ka 
mon Jong u Blei, bad u Blei un sa pynbiang ia phi 
ia kine kiei kiei baroh." ' (Mattheus 6/31-33) 

"Peit”, ka la ong shisien ka sngi, "Nga long kiun 
une u let ha ka kti Jong u Blei, u let u barit, ba Un 
thoh kat kaba u mon.” 

Haba don ba kylli la ka biang pisa ban psmiaid 
ia ki jingtrei Jong ka, ka la ong : 

"Ka pisa ? ngam ju pyrkhat shaphang Jong ka. 
Ka ju wan borabor. Ngi trei na ka bynta u Trai. Ma 
U keifi u dei ban sumar ia ngi. Lada u kwah ba ngin 
leh eiei u dei ban sci ruh ia ki lad. Lada um pyndap 
pynbiang pat ia ngi, nga sngewthuh ba um kwah ia 
ngi ban leh ia kata ka kam. Nga shu klet noh ia ka.” 

Sa kawei pat ka jinglong bashynna duh jong ka, 
dei ka jingieid. Ka jingieid ia u Blei ha ki baduk 
bad ia ki baduk ha u Blei. Kane ka pynlong ia ka 
ban ong : 

"Ym donkam ba ngin leh ia kiei kiei kiba khraw 
ban pyni ia ka jingieid jong ngi ia u Blei bad ia ki 
paramarjan jong ngi. Dei ka jingieid kaba ngi buh 
ha ki jingkam jingleh jong ngi kaba pynlong ia ki - 
ki jingtyrwa kiba iphuh iphieng hakhmat u Blei.” 

Ka ju ong ruh bunsien : 

"Ka jingtrei jong ngi ka long tang ka dak jong 
ka jingieid long ngi ia u Blei. Ngi dei ban theh lut 
ia ka jingieid jong ngi hangno hangno. Ki briew ki 
long ki lad ba ngi lah ban pynpaw ia ka jingieid 
jong ngi ia u Blei.” 

Ka Mother ka long ka briew ka batrei shitom. 
Ka thiah tang khyndiat, ym palat i’a ka ar ne lai 
kynta shimiet. Ka shong thoh jingthoh haduh ynda 
sdang kynjat shai. 

"U Blei u la ai ha nga ka jingaisngewbha kaba 
khraw bha: ka jingkoit jingkhiah" ka la ong. Ki kti 
jong ka ki eh da ka jingtrei shitom, h3mrei ka long 
ruh ka briew kaba khlaih, kaba trei jubor bad ka 
bym ju pynsepei la la ka jong ka por. 

Nalor kine, ka long ka briew kaba sngewrit, 
kaba ioh por na ka bynta ki President, ki Myntri 
rangbah ki ri bapher, ki Bishop bad ki heh ki hain 
na kylleng. Kumjuh ruh ka don por na ka bynta 
kito kiba don ha tmier ka jingiap, ka don por na ka 
bynta ki khunlung ki khynnah kiba donkam la ka. 
Ka leit jngph lut fa ki konben, bad ka da tip kyrteng 
i'a kawei pa kawei ka sistar ha ka scng. 

Lada ngi sdang ban latai sa ia kiwei pat ki hok 
jong ka, ngi lah ban thoh da bun lynnong, h5mrei ka 
shong ha phi ki nongpule ban ia sot ia kaei kaba 
phi sngewshoh khnang ban kyntiew ia ka longbriew 
kaba shimet. 

Bun ki kot bad ki kot khubor ki la nam ia ka ‘Ka 
riewkhuid ki nala' ne ‘Ka riewkhuid ka juk mynta' 
bad kumta ter ter... Haba bishar bniah ia ka jing- 
im barieh jong ka, ngi shem ba ka long da shisha 
ka briew kaba la iakynduh khuk bad u Blei bad kaba 
dang iai kynduh ruh ia U ha man la ki khep jingim, 
3mi tang ha ka trei ka ktah jong ka, hynrei wat ha 
ka por kaba ka dem ban duwai. 

Na ki rjnnmiang shyntur jong ka hi ngi iohsngew: 
“Ngi dei ban shem ia u Blei, bad ngin ym lah ban 

shem ia u ha ka jinghumhum-hamham. U Blei u dei 
u lok jong ka jingjarjar. Peit kumno ka mariang, 
ki dieng ki siej, ki syntiew ki skud, ki phlang ki kyn- 
bat ki heh ki plung ha ka jingjarjar; Peit ia ki khlur, 
ka sngi, u bnai kumno ki khih ha ka jingjarjar. 
Hato ka kam jong ngi kam long ban ai ia u Blei ha 
ki baduk kiba im ha ki slum ? Ngi ai, ym dei u Blei 
uba la iap, hynrei u Blei uba im bad uba ieid. Ngi 
donkam ia ka jingjarjar khnang ba ngin lah ban ktah 
ia ki mynsiem. Kaba kongsan duh kam dei kaei 
kaba ngi ong, hynrei kaei kaba u Blei u pasiaw ha 
ngi bad lyngba jong ngi. Ha kane ka dur, baroh ki 
kyntien jong ngi kin ym phoida eiei. Ki kyntien ki bym 
ai ia ka jingshai u Krist, ki nang pynkhraw ia ka 
jingdum." 

La ki kam babun ki sdien rynjain la ka, hynrei, 
kam ju pynduh ia la ka por duwai bad ka por Mas. 
Mxnstcp lang bad kiwei ki sistar, ka shim bynta ha 
ki jingiaduwai lang, ka Mas bad ki jingpuson. 
Mynsngi, janmiet bad mynmict ruh kam ju pynduh 
ban leit shong lia kjat u Kynrad bad sngap ia 1), 
namarba dei ma U uba shanbor ia ka. 

Ka ju kyntu ruh ia kiwei : 

“Phi dei ban ioh por la kumno kumno shiteng 
kynta mynstep bad shi kynta janmiet ha kaba duwai. 
Phi lah ban duwai haba phi trei. Ka jingtrei kam 
pynsangch noh ia ka jingduwai bad ka jingduwai 
kam pynsangeh noh ia ka jingtrei. Donkam tang 
ba ngin kyntiew ia la ki jingmut jingpyrkhat sha U. 
"Nga ieid ia Me ko Blei, nga shaniah ha Me, nga 
ngeit ha Me, Nga donkam ia Me", kine ki long ki 
jingduwai kiba biang eh. 

Ka Mother Teresa ka sngew hi halade ba ka 
jingduwai ka long ka thymmei jong ka bor treikam 
jong ka baroh. Namar kane ka jingsngew halade, ka 
la kyntu ruh ia baroh kiba ka iakynduh ba kin sot 
bor na kane ka Tlong jong ka Jingkhlain-bor baroh: 
kaba long ka lukharist Bakhuid. 

"Kaei kaba kongsan duh" ka la ong, “ka long ka 
jingieid kaba jvlliew, ka jingieid kaba shimet la 
u Jisu ha ka Sakramen. Kumta da kaba shem ia U 
ha ka lukharist bakhuid, kin lah ruh ban shem ia u 
ha ki marjan-marpa, bad ki lah ruh ban shakri ia ki 
baduk ki batoi baroh.” 

"Ka Mas ka long ka jingbam mynsiem kaba tei 
ia nga. Khlem ka Mas bakhuid ngan ym lah ban im 
wal shisngi ne shikynta ruh. U Jisu u wan sha ngi 
ha ka por mas ha ka dur u kpu bad ka wain, katba 
ha ki slum ngi iohi bad ngi ktah ia u ha ki met ki 
phad ba la tor bad ha ka dur ki khynnah kiba la shu 
shah ieh bein. U dei u juh u Krist uba la ong : Nga 
thngan, nga lyngkhuit, nga pang, ngam don iing....” 

Da kane ka Jingsngewdonkam halade ia ka lu- 
kharist, ka la ban ruh ia ki sistar bad ki nongiatrei- 
lang long ka ban niewkor bad niewburom ia ka Mas 
bad ka lukharist bakhuid. 


KI KHEP JINGEH 

Wat la ka pyrlhei ka iohi kumba ka Mother 
Teresa ka shu phuhsamrkhie shilynter, hynrei da 
shisha kam long junom kumta. Teng teng ka jing- 
sngewdukha mynsiem ka wan, ka jingsngewlehnohei 

ka pynthame, ki briew ruh teng teng ki shu pynjulor 
ei i'a kaba ka la pyrshang ban tei da ka jingieid bad 
da ka umsyep. 

Da kaba sngewshipa tengteng ka ju ud wei- 
briew : 

''Don ki por ba nga sngew thylli sat ialade, nga 
sngew kum ka shynrong kaba thylli, ka mar kaba 
khlem nongrim, khlem don eiei ban kyrshan ia nga; 
Nga sngew marwei bad nga sngewblaw.” 

Ka dei shisha ba u Blei u tynjuh i'a kito kiba u 
ieid da ki laiphew rukom. 

Haba pvrkhat i'a ka jingtrei jong ka, ka ju iam 
rem "Ki jinglch jong nga kim palat ia ka shijaw ha 
ka dui'iaw bah", ka la ong. Hynrei kam klet ba ka long 
tang "ka atiar kaba pyndep 'la kaba ka dei ban leh 
bad ka jab noh." U Blei u pyndep i'a kaba u mon, ha 
ka ia bad ka por kaba u ibit-ibiang. 

Mnlor kinc ka ju 'iakynduh ruh 'ia ki jingeh na ki 
nonriatrei lang, na ki briew kiba ka trei, na ki ba- 
halor - hynrei kam ju tieng - ka jam beit shaphrang 
namnrba ka lip ba ka trei 'la ka kam ka jong u Blei. 
Ma U hi iin ai bor ai sor bad ialam lynti i'a ka. 

Kaba pynkthang dohnud duh *ia ka Mother, ka 
long haba ki sistar jong ka ki iehnoh ’ia la ka jong 
ka jinglong Riewniam hadien ba ki la khlei ia la ka 
juban lak ban im duk, im sotti, bad im kohnguh shi 
j inrim bad ban shakri ia ki baduk tarn na ki baduk 
tarn baroh. Ka ju ong : "Duwai na ka bynta kito 
baroh kiba don ha ka jing'iasyllok ba u Blei Un su- 
mar sukher ia ki, bad ba Un ri un kdup ia ki ha ka 
jingieid jong U." 


79 



Ka briew kaba lohi shai ia ka thong, la beh ka 
'eriong ka 'emgit, la pom u pyrthat jhieh ne 
rkhiang, long kat kaba long, jia kat kaba jia - 
ka hun bad ka kmen shilynter. Ka trei na ka bynta 
u Blei, U Blei u long ka bainong jong ka. 

Ka Mother Teresa 
Ka long ka dak 
jong ka dur u Krlst 
ha ka pyrthel kaba ngl Im. 

- JEAN VANIER. 


KA MOTHER TERESA KA ONG : 


T. U JISU HA PYRTHEI 
U Jisu u wan 

M^'nta ka snfri, sa shisien, u Jisu u wan sha ki la 
jong bad ki la iong kim ithuh ia U. U wan ha ka met 
bamong jong ki baduk; hynrci U wan ruh sha ki 
riewspah kiba bun ka spah sadhai. U wan ha ka jing- 
sngew maiwci ki dohnud jong ki, haba ym don ba 
ieid ia ki. U Jisu u wan sha phi bad sha nga, bad 
bunsien, kham bunsien ngi shu shah ba un laid lait 
khicm ithuh ia U. 

II. KA JINGIEID 
Ka Jingieid ia u Biel 

Men ieid ia u Trai u Blei jong Me da ka dohnud 
jong me baroh, da ka mynsiem jong me baroh bad 
da ka jingmut jong me baroh. Kane ka long ka 

hukum bakhraw jong u Blei. U Blei um ju hukum 
fa ngi fa kaei kaei kaba ngim lah ban leh. Ka jing- 
ieid ka long kum u sob u baplung basan ha man la 
■ki aifom, bad uba ki kti baroh ki lah ban kheit. Kat 
uba kwah u lah ban lum fa u khlem don pud. Man 
u briew u lah ban poi sha kane ka jingieid lyngba 
ka jingpuson, ka mynsiem kaba duwai bad kaba 
len lalade, da ka jingim kaba rich kaba dap main 
da ki spah maia. 

Ka jingieid ka del ban pynmong 

Ka jingieid kaba nylla bad ka jingsbun kaba 
shisha ka paw .shynna tang ynda phi lah ban ieid 
haduh ba ynda pynmong, lada kam pynmong kam 
dei ka jingieid kaba shisha ... U Jisu u la dei ban 
lap khnang ban pynshisha fa ka jingieid jong U. 

Ka jingieid kaba kongsan 

Ym donkam ba ngin leh fa kiei kiei kiba khraw 
ban pyni fa ka jingieid jong ngi ia u Blei bad fa ki 
paramarjan jong ngi. Dei ka jingieid kaba ngi buh 
ha ki jingkam jingleh jong ngi kaba pynlong ia ki 
jingtyrwa jong ngi kiba iphuh-iphieng hakhmat u 
Blei. 

Ka dak ka jingieid 

Ka jingtrei jong ngi kam long palat ban fa ka dak 
ka jingieid jong ngi ia u Blei. Ngi dei ban theh ia 
ka jingieid jong ngi hano hano, bad ki briew ki long 
ki lad ban pynpaw ia ka jingieid jong ngi ia u Blei. 


^2 



Ka jlngieid ha ka pyrthel 

Ki baduk ki dei ban tip ba ngi ieid i’a ki bad ba 
ngi donkam la ki. Ma ki hi kim don eiei ban ai lait 
noh tang ka jingieid. Ngi dei ban trei dohim-dohiap 
tang kumno ban pynphriang ia kane ka khubor - 
ka jingieid bad ka jingsngewlem. Ngi dang pyrshang 
ban rah ia ka jingsuk sha ka pyrthei lyngba ki jing- 
trei Jong ngi, hynrei ka jingtrei ka long ka jingai- 
sngewbha Jong u Blei. 

Ki briew mynta ki thngan ia ka jingieid bad ka 
jingiasngewthuh jingmut kiba long kiba donkam 
bad kiba long ruh ki jubab ia baroh ki jingsngew 
marwei bad ki jingduk-khai. Dei na kane ka daw 
ba ngi lah ban leit sha kiwei pat ki ri kum ka 
England, ka America bad ka Australia - haei ba ym 
don jingthngan ia ka bam ka dih, hynrei namarba 
don ki briew kiba shahshitom na ka jingsngew 
marwei, ka jingsngew duh jingkyrmen, ka jingia 
isih, ka jingbym ia pain iing, ka jingbym donbor 
bad ka jingsngew lehnohei ka jingim. Don kiba la 
klet kumno ban phuhsamrkhie, kiba la klet ia ka 
jingthiang ka kti ieid jong ka jinglong briew, kiba 
la jan klet ka mut aiu ka jingieid kaba shisha. Ki 
donkam iano iano ban sngewthuh bad ban burom 
ia ki. 

la ki baduk ym ju don ba burom. Bun kiba tharai 
ba ym lah ban niew ia ki baduk kum ki briew kiba 
lah ban ieid - ki briew kiba kum maphi bad manga. 
Phi tip ! ki samla ki la sdang ban sngewthuh; ki 
kwah ban shakri da ki kti jong ki bad ban ieid da ki 
dohnud jong ki. Ym dei tang ban pynpaw ia ka 

rongphong h}airei ki kwah ban ieid da ka mynsiem 
kaba shisha. 

Ngi lab ban ieid na ki daw kiba pynmyntoi shi- 
met. Nga ieid ia phi, hynrei ha ka juh ka por nga 
kwah ban kjit na phi katba nga lah ei, wat ki mar 
kiba ngam shonghok ban shim. Hangta kam don 
shuh ka jingieid kaba shisha. 

Ka jingieid bashisha ka pynmong. Ka dei borabor 
ban pynmong. Ka dei ban long kaba pynmong ban 
ieid iano i’ano, - phi dei ban kloi ban pli ia la ka 
jingim. 

Haba ki briew ki ia poikha, ki dei ban aiti noh 
ia kiei kiei baroh ban ia ieid kylliang. Ka kmie kaba 
kha ia i khun ka dei ban shah bun ki jingshitom. 
Ka long kumjuh na ka bynta Jong ngi ki riewniam. 
Ban long pura ki jong u Blei ngi dei ban aiti lut 
ialade bad ia kiei kiei baroh. Dei tang hangta ba 
ngin lah ban ieid da shisha. Sumar ! ka ktien ieid ka 
lah ban ialam bakla ruh ia ngi lada ngim husiar bha. 

III. KA JINGPYRKHAT LEM YA KIWEI 

Ka jingpyrkhat lem ia kiwei ka long u maw jam 
sha ka jingkhuid kaba longblei. Da kaba long kiba pyr- 
khat lein ia kiwei, phi ia kham syriem dur ia u Krist. 
Namar ka dohnud jong U ka long kaba jemnud bad 
U long borabor uba pyrkhat lem ia ka jingbha jong 
kiwei. Ka jinglong riewniam jong ngi, khnang ba 
kan long kaba seisoh ka dei ban pynlong ia ngi ki 
briew kiba pyrkhat lem ia kiwei. U Jisu u la leit laid 
sawdong ban leh ia ki kam kiba bha. Ka Maria ka 

khlem leh eiei ha Kana, hynrei ka la shu p3Tkhat 
lem la ka jingdonkam jong kiwei bad ka psTitip ia 
ki ha u Jisu. 


IV. KA JINGNGEIT 

Ka jingngeit, ka jingngeit bad ka Balang ! 

Haei ba don ki jingmaia, hangta ka don ka jing- 
ngeit. la ka jingngeit phin ym lah ban pynkylla la 
phi leh kumno kumno ruh. la ka jingngeit phi lah 
ban don ne phi lah ban ym don - tang katta. Na ka 
bynta jong ngi ka long kaba suk namarba ki kjat 
jong ngi ki don ha khyndew. Ngi im bad bun ki 
jingshisha kiba paw tyngkrein. 

Ka jlngstad bad ka jingngeit 

Ka jingnang jingtip jong ngi kan ym lah ban kah 
dum ia ka jingngeit jong ngi. Hynrei ka nang pyni 
ia ka jingiar ka matti jong u Blei. Bunsien ngin ym 
lah ban sngewthuh. Ngam tip lada phi la pule ha ka 
jingim jong u Akostin bakhuid; ka long ka nuksa 
kaba biang eh. U Akostin bakhuid u la shem shitom 
shibun ban sngewthuh shaphang u Blei, ban sngew- 
thuh shaphang ka Trinity Bakhuid, ban sngewthuh 
shaphang ka jingiar ka matti u Blei. Da ka jingpyr- 
khat briew, ym shym lah ban sngewthuh ia kata. U 
la leit wad shane shatai bad ha kawei ka sngi u la 
lap ia uwei u khynnah rit, uba dang pyrshang ban 
P3mdap um ha kawei ka thliew rit. U Akostin u la 
kylli ia uta u khynnah ba u mut ban leh aiu, bad u 
la ioh ia kane ka jubab : "Nga dang pyrshang ban 

jiar i'a kane ka um jong kane duriaw-bah ha ine i 
thliew rit." U Akostin u la lyngngoh ngaiii bad u la 
kem klien ba kata te ka bym lah long. Te, Uta u 
khynnah uba long da shisha u angel u la ong : 'Ka 
kham suk ban jiar lut ia ka um jong ka duriaw ha 
ine i thliew ban ia kaba sngewthuh ia ka jingmaia 
jong u Blei’, bad ka long kaba shisha. 

V. KA BOR PYRKHAT 

U Blei u la thaw ia kiei kiei baroh. Ki thap- 
balieh, ki mrad ki mreng bad ia ka mariang baroh 
kawei u la thaw na ka bynta jong ngi. Ha ki u khlem 
ai ka bor pyrkhat ba kin lah ban jied. Ki don tang 
ka jingsngew (instinct). Ki mrad ki lah ban ieid bad 
ban ieid ha ka rukom kaba phylla - hynrei kata 
baroh ka long tang ka jingsngew. U Briew u lah ban 
jied, bad u Blei un ym shim noh - ka bor pyrkhat, 
ka bor ban mon bad ban jied na u. Nga kwah ban 
leit sha bneng bad ngan sa leit khlem pep da ka 
jingaiei jong u Blei. Lada nga jied ban leh pop bad 
ban leit sha dujok, kata ka long ka jingjied jong nga 
hi. U Blei un ym lah ban leh bor pyrshah ia ka mon 
jong nga. Dei na kata ka daw ba ngi aiti mon ia la 
ka bor pyrkhat haba ngi kylla long ki riewniam. 

VI. KA JINGDUWAI 
Ka jingduwai jong nga 

Nga duwai ba man uwei pa uwei na phi, phin 
long kiba khuid ! ba phin lah ban pynphriang ia ka 
jingieid jong U sha katba phi leit. 

To ai ba ka jingshai jong ka jingshisha jbng U 
kan synran i'a ka jingim jong phi kaba man ka sngij 
Da kumta u Blei Un lah ban nang iai ieid ia ka pyi> 
thei lyngba jong phi bad da phi. 

Ieid ban duwal 

To ieid ia ka jingduwai, ka jingduwai kan 
pynheh ia ka dohnud jong phi haduh ba phin lah 
ban kdup lut halade ia ka jingaiei jong u Blei. Pan 
bad wad, bad ka dohnud jong phi kan plung kan san 
haduh ba phin lah ban pdiang ia U, kum u la jong. 

Ka nongrim ka jingim 

Ngi pynshong nongrim ia ka jingtrei jong ngi ha 
ka jingduwai. 

Ka JingjarJar bad ka jingduwai 

Khlem don ka jingjarjar ngin ym lah ban duwai! 

VII. KA JINGJARJAR 

U Blei U dei u paralok jong ka jingjarjar. Ka 
jingkren jong U ka long "To jai jai bad to tip ba 
Nga dei u Blei." U kwah ia ngi ban sngapjar khnang 
ba ngin lah ban shem ia U. Ha ka jingjarjar jong ka 
mynsiem, u Blei U kren. 

U Jisu U la pynleit sawphew sngi ha ka jingjarjar 
shuwa ba Un sdang ia ka kam paidbah jong U. Bun- 
sien U ju leit sha ka jaka bamarwei, u peit miet 



halor ki liun da kaba sngapjar bad da kaba duwai. 
Ma U Uba la kren da ka bor kaba phylla. U la pyn> 
leit por shuwa ha ka jingjarjar. 


VIII. KA MAS BAKHUID 
Ka Mas ka ai bor 

Ngam lah ban im khlem ka Mas bakhuid, khlem 
u Jisu. Dei namarba nga iohi i'a u Jisu ha ka dur u 
kpu ba ngan sa lah iohi ruh ia u ha ki met bailor 
jong ki baduk. Dei namar kane ka daw ba nga kwah 
ban long kawei bad u Krist. Lada nga don ka jing- 
ngeit kaba jylliew ha ka lukharist Bakhuid, nangta 
ngan sa lah ban ktah ia U ha ki met bator, namar 
ma U hi u la ong, ‘nga long u Kpu jingim'. 

Ka dak jong ka Jingiatylli 

Ka lukharist ka long ka dak bad u Mawdong 
jong ka jingiatylli. Ngi ia long kawei sawdong ka 
duwan ha kaba u Trai u don da shisha ha ka Sakra- 
men Bakhuid. Ngi dei ban duwai na ka bynta ka 
jingiatylli jong u paid Kristan baroh, ba kan don ka 
jingiatylli bashisha hapdeng jong ngi kum kawei ka 
Met u Krist. 

IX. KI MISSIONARY OF CHARITY 
Ki alti ialade shityUl 

Ki Missionary of Charity ki dei ban ai, bad kaba 
kongsan eh ka long ba ki dei ban ai ialade shitylli. 

8a 



U Atiar bad u nongtrel 

Ngi long tang ki atiar kiba dei ban pyndep ia ki 
bynta barit ba ngi dei bam leh - namgta pat ngi jah 
noh. 

Ka jlngleh barit ka blang eh 

Haba don ba ong ba ki sistar kim shym la leh ia 
ki kam kiba heh kiba khraw, ba ki shu pyndep tang 
ia ki kam barit-baria bad ba ki briew kim bna ia ka 
jingdon jong ki, nga jubab ba lada ki la iarap wat 
tang ia uwei u briew ruh ka la biang. U Jisu un jin da 
la iap mon sngewbha wat tang na ka bynta uwei u 
briew - uwei u nongpop. 

U Krist u sliang 

Ha man la ki iing jong ngi, haba phi rung ha ka 
iingmane, phin iohi ia ki kyntien NGA SLIANG ! Ka 
jingkhot jong u Jisu. Ngi im ban pyntngen ia u Jisu, 
ban pynjah ia ka jingthynrang jong U. Kane ka long 
ka kam bad ka jingthmu jong ngi. 

Ka Jingshisha kan pynneh ia kl 

Lada ki sistar kim long kiba hun bad kiba palei 
ha ka jingkhot jong ki, ieh u Trai un pynduh noh 
ia kane ka jingiasyllok. U Trai u lah ban trei khlem 
ma ki, ka Balang ka lah ban iaid shaphrang khlem 
ma ki. Ki Missionary of Charity ki dei ban long kiba 
hun bad kiba palei ha ka jingkhot jong ki, kumba 
long u Krist Uba la khot ia ki da ka mon sngewbha. 

Ka jlngkmen ban trei : ka kam phylla 

Ka kam phylla kam long ba ngi trei ia kane ka 
kam, hynrei ba ngi kmen ban trei ia kane ka kam. 

Ka jingthmu 

Kumno ngi shah ia u Blei ba un pyndonkam ia 
ngi ? Kata ka long kaba kongsan. Kaei kaba u leh 
lyngba jong ngi - kata ka long kaba kongsan. Namar 
ba ngi long ki riewniam, ka jingkhot jong ngi kam 
dei ban trei tang na ka bynta ki bapang niang- 
l5mgkut, ne kiba don ha tmier ka jingiap. Ka jing- 
khot jong ngi ka long ban long shitylli ki jong u Jisu. 
Namarba nga dei ka jong U, ka jingtrei ka long kum 
ka lad ban pynpaw ia ka jingieid jong nga ia u ha 
ki rukom kiba paw. Te, ka jingtrei kam long ka 
thong, hynrei ka long ka lad, namarba ka jingkhot 
jong nga ka dei ba ngan long ka jong u Blei shi- 
tylli, ban ieid ia U da ka jingieid bad ka jingsotti 
kaba palei. Manga nga la smai ia ka soskular. 

Nga iohi ia u Krist ha uwei pa uwei u briew uba 
nga ktah, namarba u la ong, 'Nga thngan, nga sliang, 
nga lyngkhuit, ngam don iing’ - Ka long kaba suk 
haduh katta katta. Man ka teng ba nga ai shi lyng- 
khot u ruti - nga ai ia U. Na kata ka daw, ngi dei 
ban shem ia u - ma U uba thngan, ma U uba sliang. 
Dei na kane ka daw ba ngi sngew jan bha bad ki 
baduk. 

Phi lah ban wallam ia ka jingpynim tang da kaba 
leh hok bad da kaba trei shisha lang bad u Blei. Ym 
dei katno ngi leh, hynrei katno ngi leh da ka jing- 
ieid, ka jingleh hok, ka jingngeit. Kaei kaba phi 

leh, nga ngan ym lah ban leh, bad ia kaei kaba 
nga nga leh, phi phin ym lah ban leh. Hynrei mangi 
baroh ngi ia leh ia kaei kaba u Blei u la pynkhamti 
ha ngi ban leh. Teng teng ngi klet bad ngi pynlut 
por ha kaba ap ia kiwei ne ha kaba pyrkhat ban leh 
ia kiei kiei ki bym dei ka bhah jong ngi. 

Ngi pynsepei ia ka por da kaba pyrkhat sha- 
phang ka lashai, bad ngi shu shah ia ka mynta ba 
kan shu iaid lait haba ka mynnin ka la leit. 

X. KA JINGKYLLA KA BAMUT 

Nga kyrmcn ba ngi dang pynkylla ia ki dohnud. 
Wat u Blei badonbor baroh ruh un 3nn lah ban pyn- 
kylla ia u briew, lymda uta u briew u mon hi. Kaei 
kaba ngi ia pyrshang da ka jingtrei jong ngi, da kaba 
shakri ia ki briew ka long ban tur kham jan sha u 
Blei. Lada, da kaba wan markhmat bad u Blei ngi 
pdiang ia u ha ka jingim jong ngi, hangta kein ngi 
kylla. Ngi long ki hindu kiba kham bha, ki musulman 
kiba kham bha, u Katholik uba khambha, - uba 
kham bha kat ba ngi long, bad da kaba khambha ngi 
kham jan shuh shuh sha U. Lada ngi pdiang pura ia 
U ha ka jingim jong ngi, kata kein ka long ka jing- 
kylla kaba mut. Ngan pyndonkam da kano ka 
phang ? ngan bud da kano ka lynti ? na ka bynta 
jong nga, khlem pep kan long ka jinghikai jong ka 
Balang Katholik; na ka b5mta jong phi ka lah ban 
long ka jinghikai Hindu, na ka bjmta kiwei pat ka 
jinghikai Buddhist - Katkum ka jingiatiplem jong 
u briew shimet. Phi dei ban pdiang ia U Blei uba 
don ha ka dohnud jong phi. Hynrei, ngam lah ban 

khanglad ialade na kaba pyrshang ban ai ha phi la 
kaei kaba nga don. 

Nga angnud da shisha ba ki briew kin tip ia u 
Blei, kin ieid ia U, kin shakri ia U, namar kata ka 
long ka jingkmen kaba shisha. Bad nga da kwah ba 
ki briew baroh ha ka pyrthei kin don ia kata. Lada 
ki la iohi ia ka jingshai, ki lah ban bud ruh ia ka, 
ka dei ka jingjied jong ki. Ngam lah ban ai ha ki ia 
ka jingshai - nga lah ban tyrwa tang ki lad. 

XI. KA POP 

U Blei u shongsah bad ngi. Kata kein kaba ai 
bor ia nga. Kampher haei phi don katba phi dang 
khuid ha ka dohnud, U don bad phi bad hapoh jong 
phi 24 kynta. Dei na kata ka daw ba U ong : "Ieid ia 
kiwei kumba nga ieid ia phi." Ban khuid ha ka doh- 
nud ka mut ban plie wang ialade, ka mut, ka jing- 
laitluid bapura, ka mut ban pynshongnongrim ia- 
lade ha kiei kiei ki ban ym lah ban khanglad ia ngi 
ban ieid ia u Blei. Haba ka pop ka rung ha ka jing- 
im jong ngi, kata ka long ka diengpyngkiang kaba 
P 3 miakhlad ia u Blei na ngi. Da kumta u Blei um lah 
ban leh eiei lyngba jong ngi ne ban aibor ia ngi haba 
don ka pop hapdeng. Ka pop ka long ka jingteh- 
mraw. 

Haba nga jied ia ka jlngsniew, nga leh pop. Dei 
hangne ba rung ka mon jong nga. Haba nga wad 
kabu na ka bynta ialade shimet - khlem pyrkhat 
shuh ia kiwei, nga mon ia ka pop. 

XII. KI BADUK 


U Paramarjan jong ngi 

Ki briew kiba ngi dei ban ieid, ban wad, ki lah 
ban im hajan ne ha jngai. Ki lah ban duk ha ka met 
ne ha ka mynsiem. Ki lah ban thngan ia ka jingsuk 
ne ka jingieid. Ki lah ban duna ha ka jain ka nep 
ne ha ka jingnang ka jingtip jong ki shaphang ka 
Jingieid jong u Blei; ki lah ban dei kito kiba wad ia 
ka jaka rieh tngen ba la shna da ki mawit bad da 
ka dew bilat ne ia ka iing ba la tei da ka jingieid ha 
ki dohnud briew. 

U Krist ha ki baduk 

To ngin ym klet ia kane, ba ha ka jingshakri ia 
ki baduk, la plie ha ngi ia ki lad ban leh ia kaei kaei 
kaba ithiang na ka bynta u Blei. Namar haba ngi 
aiti lut iaiade ha kaba shakri laitluid ia ki baduk, 
ngi tyrwa ia ki ha u Krist uba phong ha lade ia kane 
ka dur. Kumba u la ong ; 'Phi leh ha nga'. 

Ka jingduk - ka Ktien phira jong ngi 

Ka jingduk jong ngi ka long ka ktien phira jong 
ngi. Ngim kwah ban leh kum kiwei pat ki seng 
ricwniam kiba la sdang da kaba shakri ia ki baduk 
bad ki ba kut pat ha kaba shakri ia kiba don ba em. 
Khnang ba ngin lah ban sngewthuh bad ban iarap 
ia kito ki bym don eiei, ngi dei ban im kum ma ki ... 
ka jingiapher ka long tang ha kane, ba ki briew ki 
duk namar ba la kha ia ki kumta, katba ma ngi pat 
ngi duk da ka jingjied mon sngewbha jong ngi hi. 

Ka long ka bashisha ba lada ngim lah ban lohi fa u 
Krist ha ki bashah ban bein, ka jingim jong ngi kan 
ym don jingmyntoi eiei, 

Ka Jingiarap ki baduk fa ngi 

Tang ha bneng ngin sa shemphang pura katno 
ngi dei ban sngewnguh fa ki baduk kiba la ialam fa 
ngi ban nang kham ieid shuh shuh la u Blei lyngba 
jong ki. 

Ki baduk ki ba ha iing ha sem jong nga 

Ka kynhun imlang sahlang jong nga dci ki baduk. 
Ka jingshngaih jong ki dei ka jingshngaih jong nga. 
Ka dohnud jong ki dei ka jong nga. Ka iing jong 
nga ka dei ka jong ki baduk. Ym dei tang na ka 
bynta ki baduk, hynrei na ka bynta ki baduk tam 
na ki baduk baroh. Kito kiba jakhlia bad kiba dap 
rynieng da ki khhiang jingpang, kiba ym don briew 
ba nud ban tur shajan. Kito ki bym leit duwai shuh 
namarba ki lyngkhuit; kito ki bym bam namar ba 
kim donbor shuh, kito kiba kyllon ha ki surok ki 
lynti, kiba tip ba kin sa lap noh; kito ki b3mi iam 
namar ba kim don ummat shuh.... 

Ka kyrdan ki baduk 

Ki baduk ki long ki briew kiba bha - ki don fa la 
ka jong ka kyrdan kaba ngi dei ban niewkor. Bun- 
sien ym ju da kham don ba ithuh fa ki baduk - dei 
namar kane ka daw ba ki briew kim lah ban fohi fa 
ka kyrdan jong ki. Hynrei ki don fa ka jingshlur 
kaba khraw bha ban im ka jingim kaba ki im. La 

shu long kumba pynbor ia ki ban im ha kane ka dur. 
Mangi, ngi pdiang hun la ka jingduk jong ngi, katba 
ha ki baduk pat la bynshet jubor la ka ha ki. 

Ki baduk kl long kiba khraw 

Ki baduk ki long ki briew kiba khraw. Ki ai ha 
ngi kham bun shuh shuh ban ia kaba ngi ai ha ki. 
Ngi la ncuig bun kiei kiei na ki. Kim donkam ia ka 
jingsngewsynei jong ngi, hynrei ki donkfim ia ka 
jingieid bad ka jingsngewlem jong ngi. 

Shakri da tip ia ki baduk 

Phim lah ban shakri ia ki baduk lymda phi tip 
ia ki, bad phim lah ban shakri ia ki lymda phi ieid 
ia ki. 

XIII. KA PISA 

Nga ai palat ia ka pisa 

Nga kwah ban ai ha ki baduk ia kaei kaba ki 
briew kiba riewspah ki ioh da ka pisa. Nga p5Tshang 
ban ai ia ki da ka jingieid. Ka long kaba shisha : 
Ngan ym klah ia u nongpang nianglyngkut na ka 
bynta shimilian tyngka; hynrei, nga pynkoit ia ki 
jingmong jong ki namar ka jingieid kaba nga don 
ia u Krist. 

Ka pisa ka t3nigka kam biang 

Ka pisa ka tyngka kam biang; ka lah ban thied 
tang ia ki mar kum ka jingbam, ki jaifi bad ka jaka 

beui rieh tngen. Dang donkam eiei shuh nalor kane. 
Don ki jingsniew kiba ngim lah ban pynduh pyndam 
da ka pisa - hynrei tang da ka jingieid. 

XIV. KA JINGSNGEW KYNJAH MARWEI 
Wat sliah iano iano 

Wat sheih iano iano khamtam ki la jong, ba kin 
sngewmarwei, kin sngew shah kyntait bein ne kin 
sngew ba ym don ba ieid ia ki. 

Barabor ka longbriew 

Ngam ju shim ia u briew kum ka kynhun, hynrei 
man la u briew u don ia la ka jong ka jinglong ba- 
shimet. Nga ju shim ia u kum "Uwei," na ka kyn- 
hun. Lada nga shu shim kyllum ia u ha ka jinglong 
paidbah - ngan ym da la lah ban sdang ia kane ka 
jingtrei jingktah jong nga. Kaei kaba kongsan dei u 
briew ha ka jinglong bashimet jong u. Nga ngeit 
skhem ha kaba iakynduh ia u briew. 

U Krist ha klba shah iehbeln 

U Krist u don lang mynta ka sngi ha kito ki 
briew kiba la shu shah kyntait bein, ki bym don 
jingtrei, ki bym ioh ia ka jingsumar-sukher kaba 
donkam, kiba thngan, ki bym don jaihphong, ki bym 
don iing. Ka State bad ka imlang sahlang ka ju pyr- 
khat ba ki long tang kum u thliem. Ym ju don ba 
pyllait por na ka bynta jong ki. Maphi bad manga 
ngi shonghok kum ki kristan, ia ka jingieid jong u 

Krist. Lada ka jingieid jong ngi ka long kaba shi* 
sha - ngi don ia ka deiti ban sumar ia kine ki briew 
bad ban iarap rub ia ki. 


XV. KA IING KA SEM 

Nyngkong nyngshap na la ilng 

Nga la ong ia ki ban pynmlien ban ieid nyngkong 
nyngshap ia kiba ha iing ha sem la jong, nangta pat 
ia ki paramarjan marpa, bud sa ia ki dkhot ka dong 
bad khatduh khatwai ia ka pyrthei shityllup. Hynrei, 
nyngkong nyngshap ki dei ban don ha la ki jong ki 
iing ki sem ia ka jingieid bad ka jingiasngewthuh 
jingmut. Ka jingiaieid kylliang hapdeng ki dkhot ka 
iing ka sem, ka wanlam ia ka jingsuk. 

Kam long kaba suk ban leld ia kiba hajan 

Ka long kaba suk borabor ban ieid ia kito kiba 
im shajngai. Hynrei ka long kaba kham eh ban ieid 
ia kito kiba im marsyndah bad ngi. Ka long kaba 
kham suk ban tyrwa shipliang ka ja ia u briew uba 
thngan ban ia kaba leh ieid leh isynei ia uwei na ki 
dkhot ka iing ka sem. 

Phi tbeh jingshai na la iing nyngkong 

Da ka nuksa, ka jingieid, ka jingsngewlem da ki 
kti ba jemnud jong phi, da ka jingsngewthuh bad 
ka jingieid ha la iing shuwa bad nangta sha ki para- 
marjan, phin tbeh ia ka jingshai bad phin kyrsiew 
ia ka pyrthei ba kan sngewlem, kan sngewthuh ia ka 

jingkyrmen jong kiba duk kiba long ki hynmen ki 
para jong ngi. 

XVI. KA MARIA. KA KMIE 

To ngin la kyrpad la ka Maria Theisotti ba kan 
pynlong la ki dohnud jong ngi kiba sngewrit bad 
kiba jemnud, kumba long u khun jong Ka. Ka long 
kaba suk eh ban long uba sarong, uba hcingamei 
bad uba pyrkhat shimet; hynrei la thaw i’a ngi na 
ka bynta kiei kiei kiba kham khraw. Katno ngi dei 
ban wad jingnang jingtip na ka Maria ! Ka la long 
ka basngewrit namarba ka la aiti lut i'alade ha u 
Blei. Ka long kaba dap da ka jingaiei. To ong ia ka 
Maria ban pasiaw ha ki shkor u Jisu. "Kim don wain 
shuh” - ka wain jong ka jingsngewrit, ka jingjem- 
nud, ka jingshida bad ka jingsbun. Khlem pep kan 
sa ong ruh ia ngi "To leh kat kaba un ong ha phi." 
Pdiang hun ia ki khep baroh kiba U phah ha phi. 
Ngin nang ban long kiba sngewrit tang haba ngi 
lah ban pdiang hun ia ki jingshah niewbein baroh. 

XVII. KI KHUNLUNG KI KHYNNAH 
Ka jingialeh 

Nga dang ialeh pyrshah ia ka jingpynduh khun da 
kaba tingkhun. 

Ka dor ka jlngim 

Ki khunlung kim dei ban iap khlem da don ba 
sumar ne ba ieid ia ki. Namar wat i khunlung rit ruh 
i don ia ka jingsngew. Lada ngi kyntait ia ki, kata 

ngi khang khyrdep ia ka jingkhang bad kine ki khun- 
lung kin sa $hu iap ei. Ka bha ba kin i'ap kiunba la 
liiang ia ki ban ia kaba shu pyniap ia ki. 

Ka jlngpynduh khun 

Tang u Blei uba lah ban bah khlieh shaphang ka 
iap ka im. Uba koit uba khlaih u lah ban khamjan 
sha ka jingiap, ne ban kham iap ban ia u briew uba 
la don ha tmier. Ki lah ban long kiba la iap ha ka 
mynsiem, wat la kam paw shabar. Ngi long kiei ban 
ai ia ka jingrai jong ngi halor ka iap ka im ? 

Dei na kata ka daw ba ka jingpynduh khun ka 
long ka pop kaba khraw. Ym dei tang ba phi pyniap 
ia ka jingim, hynrei phi buh ialade ha ka kyrdan 
jong u Blei. Ki briew ki rai hi dalade uno u dei ban 
im bad uno pat u dei ban iap - ki kwah ban pynlong 
ialade ki blei badonbor baroh. Ki kwah ban shim ia 
ka bor kaba dei tang ka jong u Blei ha ki kti jong ki. 
Ki kwah ban ong : "Nga lah ban leh kat kaba nga 
mon khlem u Blei, nga lah ban bah khlieh.” Kane ka 
long kaba longksuid duh ha ka jingim briew. Dei 
na kata ka daw ba ngi dei ban siewdor mynta ha 
kane ka pyrthei da kaba shah ia bun ki jingjia kiba 
khyllah. Ka long ka jingpynshitom, ka long ka jing- 
iambriew jong kito ki khunlung kiba ud sa ud ha- 
khmat u Blei. Ka long kaei kaei kaba ia pyrshah wat 
ia ka jingmut jingpyrkhat ruh. Ngi pynlut da ki 
milion ban pynjlan ia ka jingim jong ki tymmen ki 
kro kiba la iap shiteng, bad pyllein hakhmat jong 
ngi don ka jingim kaba dei ban long u rishot bah ka 
lashai hynrei ngim pyrwa - ngam sngewthuh I 

XVIII. KA JINGIAP 

Ka jingiap ka long ka jingleitphai sha la ling; la 
katta ruh bun kiba tieng la kaei ka ban jia bad ki 
sngewsheptieng ban lap. Lada ym don jingmala - 
ngin ym tieng ban Yap. Ka don ruh ka jinglatiplem 
- "Nga la dei ban leh khambha." 

Bunsien kumba ngi im kumta ngi Yap. Ka jingYap 
kam long ka jingkut hynrei ka long ka jingbteng Ya 
ka jingim, ka jingpynpura Ya ka jingim, ka jingdem 
mon Ya la ka jong ka jingim. Ka dohnud bad ka 
mynsiem ki im junom - kim ju Yap. Man ka niam ka 
hikai Ya ka BYMJUKUT - Kawei pat ka jingim, kane 
ka jingim kam dei ka jingkut. 

Lada ngi sngewthuh shai ba ka jingYap ka long 
tang ka jingleitphai pat sha la Ying bad u Blei - 
hangta yn ym don jingtieng. 

XIX. KAJINGBISHAR 

Yn bishar da ka jingim kaba man ka sngl 

Yn sa bishar Ya ngi, da kumno ngi la sumar Ya ki 
bathngan, ki bapang, kiba shah ieh bein. Yn sa 
bishar Ya ngi da ka jingieid kaba ngi la pyni ha ki. 
Ki long ka jingkyrmen jong ngi, ka boina na ka bynta 
ka jingpynim jong ngi hi shimet. Ngi dei ban jan 
bad ban sumar Ya ki baduk - namar da kaba leh 
kumta ngi sumar Ya u Jisu hi. Ngi dei ban Yohi Ya u 
Jisu ha ki. 

U diengkot u long ka jingieid 

Ha ka Jingthoh Bakhuid, u Jisu u la ong ba yn sa 
bishar Ya ngi ha ka sngi khatduh. Yn sa bishar la ngi 

da u diengkot ka jingieid. Ym dei da ka jingdon 
jingem ne ki diploma kiba ngi ioh - hynrei katno 
ngi la ieid. 

XX. KA BNENG 

Baroh ngi angnud ia ka bneng ha kaba u Blei U 
don. H 5 mrei hangne U tyrwa ha ngi ia ki lad ban 
don ha bneng lang bad ngi sdang naduh m 3 mta, ban 
kmen lang bad U naduh kane ka khyllipmat. Ban 
kmen bad u Blei ka mut ban ieid kumba u ieid, ban 
iarap kumba u iarap, ban ai kumba u ai, ban shakri 
kumba u shakri, ban pynim kumba u pynim, ban 
don lang bad u 24 kynta ban ia don kti lang bad ka 
jingshahshitom jong u ha ki baduk teun na ki baduk. 

XXI. KIWEI PAT KI MAT 
Ka Jlngiamap kylllang 

U Kristan u dei ban nang ban map. Ngi dei ban 
sngewthuh ba khnang ba ngin lah ban ioh jingmap, 
ngi dei ban lah ban map. Nga dang pyrktet sha- 
phang ka Ireland bashatei, ka Bangladesh, ka 
Amman bad kiwei de ki jaka. Tang ynda ki lah ban 
ia map kylliang kin sa ioh ia ka jingsuk. 

Ka Jingsbun 

Ngam kwah ia phi ba phin leh ki kambah da ka 
jingbymsbun, hynrei nga kham lah ba phin bakla 
da ka jingsbun. 

Ka Jiogphiihsamrkhie 

Haba u briew baduk u wan sha phi, pdiang la u 
da ka jingphuhsamrkhie. Kane ka long ka jingai ba- 
khraw tarn ba u Blei u lah ban ai ha phi : ban don ia 
ka bor ban pdiang ia kiei kiei kiba U lah ban phah, 
bad ban kloi ban aiti noh ha U ia kiei kiei kiba U 
lah ban pan na phi. 

Ki jingleh barit 

Wat tharai ha i jingJehbha barit jong phi ia la u 
paramarjan ki long ki bym shongdor. Ym dei eh 
katno ngi lah ban leh kaba pynkmen ia u Blei, hyn- 
rei katno ngi la leh da ka jingieid - kata kaba kham 
kongsan. 

Ka jingsngewrit 

Wat shah ba kan don ka jingsarong ne ka jing- 
thala ha ka jingtrei jong phi. Ka jingtrei ka dei ka 
jong u Blei - ki baduk ki long ki baduk jong u Blei. 
Buh ialade tylli tyllan ha ka jingiaid jong u Jisu ba 
phin lah ban pyrkhat ia ki jingpyrkhat jong U ha ki 
jingmut jong phi, ba phin lah ban pyndep ia ki kam 
jong U lyngba ki kti jong phi, ba phin long kiba 
khlain bor da u, Uba shanbor ia phi. 

Ka jingaisngewbha 

Nga kyrmen ba phim ai na kaba tarn ba lait. Phi 
dei ban ai na kaei kaba ktah ia phi. Leh kunai bad 
len ialade na kaei kaba phi kwah, kumta ka jing- 
tyrwa jong phi kan dondor hakhmat u Blei; da 

kaba leh kumne phin long da shisha ki h3niinen ki 
para jong ki baduk, ki bym don eiei. 

Ka jlngkmen 

Da ka jingkmen, ngi dei ban iakynduh ia u Krist 
uba wan ha ka dur jong ki briew kiba poh tam, 
namarba : 

Ka jingkmen ka long ka jingieid, 

Ka jingkmen ka long ka jingduwai, 

Ka jingkmen ka long ka bor, 

Ka jingkmen ka long ka jar ha kaba phi Izih ban 
kem ia ki mynsiem. U Blei u ieid ia u nongai uba 
kmen. Uba ai bun eh dei uta uba ai da ka jingieid. 
Ngi lah ban pynpaw ia ka jingieid jong ngi ia u Blei 
bad ia ki briew ha ka rukom kaba bha duh da kaba 
pdiang ia kiei kiei baroh da ka jingkmen. Ka dohnud 
kaba kmen ka dei ka dohnud kaba rhcm da ka jing- 
kmen. Wat shah ba kiei kiei kin tyllep bad pynklet 
ia phi ia ka jingieid jong u Krist uba la mihpat. 

Baroh ngi angnud ia ka bneng ha kaba u Blei u 
don. Hynrei ngi don ia ka bor ban don ha bneng 
mynta hi : Da kaba kmen lang bad U ha kane hi ka 
khyllipmat. Ban kmen lang bad u mynta ka mut ; 

Ban ieid kumba U ieid. 

Ban iarap kumba U iarap. 

Ban ai kumba U ai. 

Ban shakri kumba U shakri. 

Ban pynim kumba U pjmim 

Ban don lang bad u baroh 24 kynta, 

Ban ktah i'a u ha ki dur bapher. 

Ka Jlngsuk 

Ngin sa pynlong i'a une u snem : U snern jong ka 
jingsuk ha ka rukom kaba kyrpang; khnang ba ngin 
lah ban leh 'la keine, ngi del ban pyrshang katba lah 
ban 'ia kren khambun 'la u Blei bad ban don bad u 
Blei. Ngin ialap 'la ka jingsuk jong u Krist ha kiei 
kiba ngi leh. U Jisu u la leit iaid kylleng ban leh bha; 
u khlem sangeh ia ka jingtrei babha jong U, namar 
ki pharisi bad ki nonghikai kiba la pyrshang ban 
pynjulor 'la ka jingtrei u Kpa jong u. U la leit kylleng 
ban leh bha. U Kardinal Newman u la thoh : tarap 
ia nga ban pynphriang ia ki ator jong Me shaei ba 
nga leit - Ai ba ngan 'ialap ‘ia Me khlem da ang ‘ia la 
ka shyntur. Ym da ka ktien h 3 mrei da ka nuksa jong 
nga kaba long kaba donbor ban khring : Ban pyn- 
shoh'jingmut da kaei kaba nga leh. Pyndap ia ka 
dohiiud jong nga da ka jingieid jong Me." 

